Diari Oficial de la Generalitat Valenciana


Sumari del DOGV 9478, del 25-11-2022 (2022/11122)

ORDRE 8/2022, de 18 de novembre, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del Programa d'ajuda a la construcció d'habitatges en lloguer social en edificis energèticament eficients de Pla de recuperació, transformació i resiliència 2021-2026 -finançat per la Unió Europea- Next Generation EU i se'n fa la convocatòria per a l'any 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9478

Data del DOGV
:   25-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11775


Data del document
:   18-11-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Ordre

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

ORDRE 8/2022, de 18 de novembre, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del Programa d'ajuda a la construcció d'habitatges en lloguer social en edificis energèticament eficients de Pla de recuperació, transformació i resiliència 2021-2026 -finançat per la Unió Europea- Next Generation EU i se'n fa la convocatòria per a l'any 2022. [2022/11704]  
El Consell Europeu va aprovar, el 21 de juny de 2020, la creació del programa Next Generation EU, el major instrument d'estímul econòmic mai finançat per la Unió Europea, en resposta a la crisi sense precedents causada pel coronavirus.  
En el marc de la iniciativa Next Generation EU, es crea el Mecanisme Europeu de Recuperació i Resiliència, instrument que posa a la disposició dels 27 estats membres el suport a través de transferències directes i préstecs per a incrementar les inversions públiques i escometre reformes que contribuïsquen a la recuperació de l'economia i l'ocupació, i s'orienten a abordar els principals reptes econòmics i socials post covid-19.  
El Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, en el seu article 17 assenyala: «els estats membres elaboraran plans de recuperació i resiliència nacionals per a aconseguir els objectius establits en l'article 4. En aquests plans s'establirà el programa de reformes i inversions de l'estat membre de què es tracte». En compliment del citat Reglament (UE) 2021/241, el Govern d'Espanya va elaborar el Pla de recuperació, transformació i resiliència d'Espanya, per a la seua remissió a la Comissió Europea.  
  
Les mesures que recull el Pla nacional compleixen amb els sis pilars establits pel Reglament del Mecanisme de Recuperació i Resiliència, i s'articulen al voltant de quatre eixos principals: la transició ecològica, la transformació digital, la cohesió social i territorial i la igualtat de gènere. Aquests quatre eixos de treball es desenvolupen a través de deu polítiques palanca que integren al seu torn 30 components o línies d'acció. El component 2 és el «Pla de rehabilitació d'habitatge i regeneració urbana», centrat en l'impuls a les actuacions de rehabilitació i millora del parc edificatori, tant en àmbits urbans com rurals, amb el marc estratègic de l'Agenda Urbana Espanyola, fomentant també la construcció d'habitatge en lloguer social amb estàndards de la màxima qualitat i eficiència.  
En aquest context, el Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència, articula i regula, entre altres, el Programa d'ajuda a la construcció d'habitatges en lloguer social en edificis energèticament eficients que s'enquadra específicament en la inversió C02.I02 «Programa de construcció d'habitatges en lloguer social en edificis energèticament eficients»; contribueix al compliment dels objectius del Pla de recuperació, transformació i resiliència ?finançat per la Unió Europea- Next Generation EU, que és la promoció d'habitatge social, i estableix un mecanisme de concessió directa a les comunitats autònomes i les ciutats de Ceuta i Melilla, basat en la col·laboració que aquestes poden desenvolupar en la gestió dels fons, conformement a criteris ajustats als principis constitucionals i a l'ordre de distribució de competències, per la qual cosa són les responsables dels procediments de concessió de les ajudes que hi preveu.  
Aquest programa, en aquest cas, s'executa a través de la fórmula de col·laboració pública/privada mitjançant l'aplicació d'un esquema de dret de superfície, en el qual una empresa o entitat privada seleccionada a través d'un concurs públic obert, transparent i no discriminatori, pot rebre una subvenció pública per a cobrir una part dels costos de construcció d'habitatges, que serà destinada per al lloguer social o a preus assequibles durant un període determinat. En aquest cas, no existeix selectivity pel que es considera que no hi ha ajuda d'Estat.  
La concessió de les subvencions establides pel Reial decret 853/2021, de 5 d'octubre, permet a les comunitats autònomes beneficiàries ser les que executen les pròpies activitats objecte dels fons, a través de les inversions directes que pogueren efectuar amb càrrec a tals crèdits i d'acord amb la prèvia reserva de pressupost que pogueren establir, i també destinar els crèdits corresponents als destinataris últims previstos en aquest, segons el que es determine en les seues respectives convocatòries.  
Entre altres, aquest reial decret estableix les bases reguladores per a la concessió d'ajudes econòmiques del Programa d'ajuda a la construcció d'habitatges en lloguer social en edificis energèticament eficients, l'objecte de les quals és el foment i increment del parc públic d'habitatges energèticament eficients destinades al lloguer social o a preu assequible, mitjançant la promoció d'habitatges de nova construcció o rehabilitació d'edificis no destinats actualment a habitatge, sobre terrenys de titularitat pública, tant d'administracions públiques, organismes públics i altres entitats de dret públic, com d'empreses públiques, públiques/privades i societats mercantils participades majoritàriament per les administracions públiques, per a ser destinades al lloguer o cessió fent ús d'acord amb les condicions previstes en aquest programa; promocions que si bé podran ser finançades íntegrament pels promotors públics, es pretén que es desenvolupen mitjançant fórmules de col·laboració públic-privada que optimitzen la utilització dels fons públics.  
  
En compliment dels objectius establits en l'annex a la Decisió d'Execució del Consell (CID, en les seues sigles en anglés), de 16 de juny de 2021, relativa a l'aprovació de l'avaluació del Pla de recuperació, transformació i resiliència d'Espanya, la concessió i execució de les ajudes d'aquest programa secundarà específicament el compliment de l'Objectiu núm. 31 del CID: Nous habitatges construïts per a lloguer social o a preus assequibles que complisquen els criteris d'eficiència energètica (20.000 habitatges), el segon trimestre de 2026.  
  
En data 16 d'abril de 2021, va entrar en vigor el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, el capítol II de la qual introdueix determinades modificacions en la Llei 1/2015, de 6 de febrer, de la Generalitat; i d'altra banda, estableix en el seu article 24 que sempre que es donen les condicions previstes a aquest efecte, en l'àmbit d'aquest decret llei serà aplicable el règim de concurrència no competitiva previst en l'article 62.1 del Reial Decret llei 36/2020, de 30 de desembre. D'altra banda, aquest article 62.1 estableix que, en el cas de subvencions relacionades finançables amb fons europeus, regulades per la Llei 38/2003, de 17 de novembre, general de subvencions, l'objecte de les quals siga finançar actuacions o situacions concretes que no requerisquen valoració comparativa amb altres propostes, es podran dictar les resolucions de concessió per ordre de presentació de sol·licituds una vegada realitzades les comprovacions de concurrència de la situació o actuació subvencionable i el compliment de la resta de requisits exigits, fins a l'esgotament del crèdit pressupostari assignat en la convocatòria.  
Per tot això, es va signar l'Acord núm. 4 (Programa 6) de la Comissió Bilateral, del 20 de maig de 2022, relatiu a la promoció en règim de cessió de drets de superfície, de 1090 habitatges en 17 parcel·les propietat de l'Entitat Valenciana d'Habitatge i Sòl, en relació amb l'execució dels programes d'ajuda en matèria de rehabilitació residencial i habitatge social del Pla de recuperació, transformació i resiliència a la Comunitat Valenciana, entre el Ministeri de Transports, Mobilitat i Agenda Urbana i la Vicepresidència Segona i Conselleria d'Habitatge i Arquitectura Bioclimàtica.  
Les ajudes de la present ordre estan compreses en el Pla estratègic de subvencions, per al període 2020-2023, aprovat per Resolució d'11 de maig de 2020, de la Vicepresidència Segona i Conselleria d'Habitatge i Arquitectura Bioclimàtica, i modificat per resolucions de 21 de maig de 2021, 17 de març de 2022 i 3 de novembre de 2022.  
  
A més del que es preveu en aquesta ordre, seran aplicables la Llei 38/2003, de 17 de novembre, general de subvencions, i el seu reglament de desenvolupament aprovat per Reial decret 887/2006, de 21 de juliol; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 8/2021, de 30 de desembre, de pressupost de la Generalitat per a l'exercici 2022; el Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació transformació i resiliència; i el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, i altra normativa de preceptiva aplicació.  
  
En virtut de quant antecedeix, complits els tràmits procedimentals oportuns, vistes la Llei 39/2015, d'1 d'octubre, del procediment administratiu comú de les administracions públiques; la Llei 38/2003, de 17 de novembre, general de subvencions; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica; el Decret llei 6/2021, d'1 d'abril, del Consell, de mesures urgents en matèria econòmica administrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, que remet a l'article 62 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració Pública, i per a l'execució del Pla de recuperació, transformació i resiliència; i altres normes de general i pertinent aplicació  
  
  
ORDENE  
  
Primer  
Aprovar les bases reguladores per a la concessió de les subvencions del Programa d'ajuda a la construcció d'habitatges en lloguer social en edificis energèticament eficients del Pla de recuperació, transformació i resiliència ?finançat per la Unió Europea- Next Generation EU, a la Comunitat Valenciana, amb el tenor següent:  
  
Base primera. Objecte  
1. Les presents bases reguladores tenen com a objecte regular el Programa d'ajuda a la construcció d'habitatges en lloguer social en edificis energèticament eficients, comprés en el Reial decret 853/2021, de 5 d'octubre pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència (d'ara endavant Reial decret 853/2021), de conformitat amb el que es preveu en l'article 62 del Reial Decret llei 36/2020, de 30 de desembre, pel qual s'aproven mesures urgents per a la modernització de l'administració pública i per a l'execució del Pla de recuperació, transformació i resiliència; i el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, el procediment de concessió d'aquestes subvencions es tramitarà en règim de concurrència no competitiva.  
  
2. Aquest Programa d'ajuda a la construcció d'habitatges en lloguer social en edificis energèticament eficients té com a objecte el foment i increment del parc públic d'habitatges energèticament eficients destinades al lloguer social o a preu assequible, mitjançant la promoció d'habitatges de nova construcció sobre terrenys propietat de l'Entitat Valenciana d'Habitatge i Sòl, entitat pública empresarial de la Generalitat, en règim de dret de superfície, per a ser destinades al lloguer o cessió fent ús d'acord amb les condicions previstes en aquest programa, en l'acord de la comissió bilateral i en les presents bases.  
  
A fi de promoure fórmules de col·laboració pública/privada que optimitzen la utilització de fons públics, l'Entitat Valenciana d'Habitatge i Sòl, licitarà aquest dret de superfície mitjançant un procediment de concurrència competitiva, regulat pel plec de bases tècniques administratives que regiran la transmissió onerosa, mitjançant constitució del dret de superfície de diverses parcel·les, propietat de l'Entitat Valenciana d'Habitatge i Sòl, per a la promoció, construcció i gestió d'habitatges de protecció pública energèticament eficients en règim de lloguer social, (d'ara endavant el plec), entre empreses o entitats privades que, en cas de resultar adjudicatàries, podran ser destinatàries últimes d'aquestes ajudes, en compliment del que s'estableix en l'article 61 del Reial decret 853/2021, la qual cosa justifica el règim de concurrència no competitiva, ja que no es requereix de valoració comparativa per a la concessió d'aquesta subvenció.  
3. En compliment dels objectius establits en l'annex a la Decisió d'Execució del Consell (CID, en les seues sigles en anglés), de 16 de juny de 2021, relativa a l'aprovació de l'avaluació del Pla de Recuperació, Transformació i Resiliència d'Espanya (d'ara endavant PRTR), la concessió i execució de les ajudes d'aquest programa secundarà específicament el compliment de l'Objectiu núm. 31 del CID: Nous habitatges construïts per a lloguer social o a preus assequibles que complisquen els criteris d'eficiència energètica (20.000 habitatges), el segon trimestre de 2026, inclòs dins del component 2 «Implementació de l'Agenda Urbana Espanyola: Pla de rehabilitació i regeneració urbana».  
  
D'acord amb l'article 65.2 del Reial decret 853/2021, a l'efecte de compliment de l'etiquetatge climàtic i mediambiental, el cost de les actuacions de construcció d'habitatges en lloguer social en edificis energèticament eficients es correspon amb el camp d'intervenció 025 ter «Construcció de nous edificis energèticament eficients» de l'annex VI del Reglament (UE) 2021/241 del Parlament Europeu i del Consell, de 12 de febrer de 2021.  
Per al citat camp d'intervenció 025 ter, en aquest annex VI s'indiquen uns coeficients per al càlcul de l'ajuda als objectius climàtics i mediambientals del 40 %.  
  
Base segona. Requisits dels edificis objecte de les actuacions  
1. Podran obtindre finançament amb càrrec a les ajudes d'aquest programa les promocions d'habitatges de nova construcció que es destinen al lloguer social o cessió en ús durant un termini mínim de 50 anys des de l'endemà de la data de l'obtenció de la qualificació definitiva, i que es duguen a terme en règim de dret de superfície sobre terrenys de titularitat de l'Entitat Valenciana d'Habitatge i Sòl.  
  
El destí per un termini d'almenys 50 anys a l'arrendament social o a preu assequible haurà de constar, en tot cas, en nota marginal en el Registre de la Propietat.  
2. Per a poder obtindre finançament amb càrrec a les ajudes d'aquest programa, els edificis que es construïsquen hauran de tindre un consum d'energia primària no renovable inferior als valors límit inclosos en la taula 1, en funció de la zona climàtica en la qual se situe l'edifici, segons la classificació climàtica del Codi Tècnic de l'Edificació. Aquests valors límit suposen una reducció del 20 % respecte als establits en la secció HE0 del Document Bàsic DB He d'Estalvi d'energia del CTE, per a edificis nous destinats a ús residencial habitatge.  
  
  
Taula 1. Valor límit Cep,nren,lim  
  
 Cep,nren,lim[kWh/m²·any]  
 A B C D E  
Territori peninsular. 16,0 20,0 22,4 25,6 30,4 34,4  
Territori extrapeninsular (Illes Balears, Canàries, Ceuta i Melilla). 20,0 25,0 28,0 32,0 38,0 43,0  
  
  
En els edificis objecte d'aquest programa s'han de complir els requisits següents:  
a) Que el projecte incloga un estudi de gestió de residus de construcció i demolició que ha d'indicar explícitament que compleix amb el que s'estableix en el Reial decret 853/2021, pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència; en el Reial decret 105/2008, d'1 de febrer, pel qual es regula la producció i gestió dels residus de construcció i demolició; i en la Llei 22/2011, de 28 de juliol, de residus i sòls contaminats, i que es desenvoluparà posteriorment en el corresponent pla de gestió de residus de construcció i demolició, conforme al que s'estableix Reial decret 105/2008, d'1 de febrer, pel qual es regula la producció i gestió dels residus de construcció i demolició, on es compliran les següents condicions:  
  
1r. Almenys el 70 % (en pes) dels residus de construcció i demolició no perillosos (excloent-hi el material natural esmentat en la categoria 17 05 04 en la llista europea de residus establida per la Decisió 2000/532/EC), generats en el lloc de construcció, es prepararà per a la seua reutilització, reciclatge i recuperació d'altres materials, incloses les operacions de farciment utilitzant residus per a substituir altres materials, d'acord amb la jerarquia de residus i el Protocol de gestió de residus de construcció i demolició de la UE.  
2n. Els operadors hauran de limitar la generació de residus en els processos relacionats amb la construcció i demolició, de conformitat amb el protocol de gestió de residus de construcció i demolició de la UE i tenint en compte les millors tècniques disponibles i utilitzant la demolició selectiva per a permetre l'eliminació i manipulació segura de substàncies perilloses i facilitar la reutilització i reciclatge d'alta qualitat mitjançant l'eliminació selectiva de materials, utilitzant els sistemes de classificació disponibles per a residus de construcció i demolició. Així mateix, s'establirà que la demolició es duga a terme preferiblement de manera selectiva i la classificació es realitzarà de manera preferent en el lloc de generació dels residus.  
b) Que el disseny de l'edifici i les tècniques de construcció donen suport a la circularitat i, en particular, es demostra, amb referència a l'ISO 20743 o altres normes per a avaluar la capacitat de desmuntatge o adaptabilitat dels edificis, com està dissenyat per a ser més eficient en l'ús de recursos, adaptable, flexible i desmuntable per a permetre la reutilització i reciclatge, mitjançant declaració responsable signada pel tècnic competent, en aquelles obres en què es requerisca la seua intervenció, o pel destinatari últim de les ajudes.  
c) Retirar de l'àmbit d'actuació aquells productes de construcció que continguen amiant. La retirada haurà de realitzar-se conforme al que s'estableix en el Reial decret 396/2006, de 31 de març, pel qual s'estableixen les disposicions mínimes de seguretat i salut aplicables als treballs amb el risc d'exposició a l'amiant, per una empresa legalment autoritzada. La gestió dels residus originats en el procés haurà de realitzar-se conforme al que s'estableix en el Reial decret 105/2008, d'1 de febrer, pel qual es regula la producció i gestió dels residus de construcció i demolició.  
d) Que queda justificat que l'actuació proposada compleix el principi de no causar un perjudici significatiu al medi ambient (DNSH per les seues sigles en anglés) i la seua normativa d'aplicació, tant nacional com europea, i en particular en el que es disposa en el PRTR, en el Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència (d'ara endavant MRR) i la seua normativa de desenvolupament, i en el Reglament (UE) 2020/852 del Parlament Europeu i del Consell, de 18 de juny de 2020, i d'acord amb la Guia tècnica de la Comissió Europea (2021/C 58/01) sobre l'aplicació d'aquest principi, mitjançant declaració responsable.  
e) Que el projecte complirà amb els percentatges de l'etiquetatge climàtic i mediambiental assignat a cada projecte i/o actuació, segons el que es disposa en el Reial decret 853/2021, sobre la base del certificat d'eficiència energètica de l'edifici, amb el contingut requerit en el Reial decret 390/2021, d'1 de juny, pel qual s'aprova el procediment bàsic per a la certificació de l'eficiència energètica, signat per tècnic competent i registrat en el Registre autonòmic de Certificació d'Eficiència Energètica d'Edificis, mitjançant declaració responsable del sol·licitant de les ajudes.  
3. Les actuacions objecte d'ajuda hauran de complir amb la normativa vigent que els siga aplicable, així com comptar amb les preceptives llicències i autoritzacions administratives.  
  
Base tercera. Destinataris últims de les ajudes  
1. Podran ser destinataris últims d'aquestes ajudes les empreses o entitats privades que sol·liciten les presents ajudes en forma i termini. Hauran de tindre la seua residència fiscal a Espanya, haver resultat adjudicatàries d'un dret de superfície sobre terrenys propietat de l'Entitat Valenciana d'Habitatge i Sòl en el procediment de concurrència competitiva regulat pel plec, i hauran de promoure sobre els terrenys objecte del dret de superfície, habitatges de nova construcció que es destinen al lloguer social o a preu assequible durant un termini mínim de 50 anys, comptats des de l'endemà de la data de l'obtenció de la qualificació definitiva, que complisquen amb els requisits establits en la base segona i que hauran d'estar finalitzats el 30 de juny de 2026, sense perjudici de les possibles pròrrogues que pogueren establir-se de conformitat amb l'article 4.7 del Reial decret 853/2021.  
2. Quan els destinataris últims de les ajudes siguen persones jurídiques, hauran d'acreditar expressament en la seua sol·licitud que es troben degudament constituïdes, segons la normativa que els resulte d'aplicació.  
3. Podran accedir a la condició de destinataris últims de les ajudes, sempre que complisquen amb el que s'estableix en l'article 11.3 de la LGS, les agrupacions privades de persones físiques o jurídiques, les comunitats de béns o qualsevol altre tipus d'unitat econòmica o patrimoni separat que, fins i tot mancant de personalitat jurídica, puguen dur a terme els projectes, activitats o comportaments o es troben en la situació que motiva la concessió de la subvenció.  
4. No podran obtindre la condició d'empresa o entitat destinatària última d'aquestes ajudes, encara que haguera resultat adjudicatària del dret de superfície sobre terrenys de titularitat de l'Entitat Valenciana d'Habitatge i Sòl en el procediment de concurrència competitiva convocat per l'Entitat Valenciana d'Habitatge i Sòl per al seu atorgament, les empreses o entitats privades en què concórrega alguna de les circumstàncies següents:  
a) Quan tinguen deutes amb l'administració concedent per reintegraments de subvencions en període executiu o, en el cas de beneficiaris o entitats col·laboradores contra els quals no escaiga la utilització de la via de constrenyiment, deutes no atesos en període voluntari, segons el que es disposa en l'article 21 del Reglament de la Llei 38/2003, de 17 de novembre, general de subvencions (d'ara endavant RGS).  
En aquest context, el destinatari últim subscriurà juntament amb la sol·licitud d'ajuda, declaració responsable de no tindre pendent obligacions de reintegrament de subvencions o ajudes o, si fa el cas, el compliment d'aquestes.  
Tampoc podran ser destinatàries últimes de les ajudes les empreses o entitats privades en els qui concórrega alguna de la resta de circumstàncies establides en l'article 13 de la LGS, en concret, hauran de trobar-se al corrent en el compliment de les seues obligacions tributàries i amb la Seguretat Social, considerant-se referent a això que el destinatari últim, amb la presentació de la seua sol·licitud d'ajuda, autoritza l'òrgan administratiu concedent perquè puga obtindre directament l'acreditació de les circumstàncies previstes en els articles 18 i 19 del RGS, a través de certificats telemàtics, i en aquest cas el sol·licitant no haurà d'aportar la corresponent certificació. No obstant això, el sol·licitant podrà denegar expressament el consentiment, havent d'aportar llavors les certificacions corresponents.  
b) Les empreses que es troben en situació de crisi, conforme a la definició que a aquest efecte es realitza en el Reglament UE651/2014, de 17 de juny, de 2014, i en les directrius comunitàries sobre ajudes estatals de salvament i reestructuració d'empreses no financeres en crisi (Comunicació de la Comissió 2014/C 249/1, de 31.07.2014).  
  
c) Les empreses que es troben subjectes a una ordre de recuperació pendent sobre qualsevol ajuda o subvenció que els haguera sigut atorgada amb anterioritat, bé per haver-se declarat ajuda il·legal i incompatible amb el mercat interior, bé per qualsevol tipus d'incompliment de les obligacions que li vingueren atribuïdes en la concessió.  
5. Les empreses i entitats destinatàries últimes hauran de destinar l'import íntegre de l'ajuda al pagament de les corresponents actuacions subvencionables.  
Aquesta regla serà igualment d'aplicació quan es tracte d'agrupacions privades de persones físiques o jurídiques, comunitats de béns o qualsevol altre tipus d'unitat econòmica o patrimoni separat que, fins i tot mancant de personalitat jurídica, puguen dur a terme els projectes o activitats que motiven la concessió de la subvenció, amb independència que tant el sue import com el cost de les obres haja de repercutir-se entre els seus integrants.  
No obstant això, quan algun dels seus integrants incórrega en una o diverses prohibicions establides en l'article 13.2 de la LGS, no s'atribuirà a l'integrant esmentat la part proporcional que li correspondria de l'ajuda, que es prorratejarà entre els restants, sempre que es mantinga el compliment dels requisits exigits per a accedir a la condició de destinatari últim per part de l'entitat de què es tracte.  
6. Els destinataris últims de les ajudes podran subcontractar o contractar amb tercers fins al 100 % de l'import de l'activitat subvencionada, resultant d'aplicació per a la subcontractació o contractació amb tercers de les activitats subvencionades les previsions recollides en l'article 29 de la LGS i en l'article 68 del RGS.  
7. En el cas que el destinatari últim de l'ajuda transmetera el dret de superfície del qual haja resultat adjudicatari abans del compliment del termini de vinculació al destí a arrendament social o a preu assequible, haurà de:  
7.1. Comunicar a l'Entitat Valenciana d'Habitatge i Sòl que el nou adquirent reuneix tots i cadascun dels requisits previstos en aquesta ordre per a resultar destinatari últim de l'ajuda, la qual, si fa el cas, ho comprovarà.  
7.2. Fer constar expressament en el document contractual de la transmissió:  
- Que dit bé ha sigut objecte de suport del present Programa d'ajudes.  
- Que el nou adquirent assumeix la posició jurídica del destinatari últim de l'ajuda, almenys, fins al compliment del termini de vinculació al règim de lloguer o cessió d'ús.  
- Posar en coneixement de la Vicepresidència Segona i Conselleria d'Habitatge i Arquitectura Bioclimàtica o de l'Entitat Valenciana d'Habitatge i Sòl la transmissió realitzada en un termini màxim de tres mesos des de la seua formalització.  
En cas d'inobservança pel destinatari últim de l'ajuda de les exigències inherents a la transmissió del dret de superfície, aquest vindrà obligat a assumir el reintegrament total o parcial, segons siga escaient, de l'ajuda percebuda.  
7.3. L'incompliment per part del superficiari de l'obligació de destinar els béns a la fi concret per al qual si fa el cas es va concedir la subvenció, que es produirà en tot cas amb l'alienació o el gravamen del bé, serà causa de reintegrament, en els termes establits en el capítol II del títol II de la LGS, quedant el bé afecte al pagament del reintegrament qualsevol que siga el seu posseïdor, llevat que resulte ser un tercer protegit per la fe pública registral o es justifique l'adquisició dels béns amb bona fe i just títol.  
No es considerarà incomplida l'obligació de destí referida en el paràgraf anterior quan siga autoritzada per l'administració concedent. En aquest supòsit, l'adquirent assumirà l'obligació de destí dels béns pel període restant i, en cas d'incompliment d'aquesta, del reintegrament de la subvenció. Tot això segons el que s'estableix en l'article 31 de la LGS.  
  
Base quarta. Obligacions i responsabilitats  
1. Els destinataris últims de les ajudes queden obligats a:  
a) Complir amb totes i cadascuna de les obligacions establides en els articles 14 i 46 de la Llei 38/2003, de 17 de novembre, general de subvencions.  
b) Acceptar l'ajuda concedida. En aquest sentit, si en el termini de quinze (15) dies hàbils després de la data de recepció de la notificació de la concessió de l'ajuda, el destinatari últim de l'ajuda no renúncia expressament i per escrit a aquesta, s'entendrà que aquesta queda acceptada, tant en el seu aspecte econòmic com en les altres condicions recollides en la resolució, així com per les de la present convocatòria d'ajudes.  
c) Utilitzar l'ajuda per al concret destí per al qual ha sigut concedida.  
d) En el cas de no poder realitzar el projecte per al qual se li va concedir l'ajuda, comunicar la renúncia a l'expedient, en el moment en què es produïsca la certesa de la no execució i, en tot cas, sempre en el termini màxim de tres mesos des de l'endemà d'aquell en què tinga lloc la notificació de la resolució de concessió, i en farà la devolució voluntària conforme al que s'estableix en l'article 90 del RGS, i abonarà els interessos de demora (interés legal dels diners incrementats en un 25 %, llevat que la Llei de pressupostos generals de l'Estat n'establisca un altre de diferent), des de la data de pagament fins el dia en què es va produir la devolució efectiva per part de la persona beneficiària.  
  
e) Facilitar qualsevol document, informació o inspecció que la Direcció General d'Habitatge i Regeneració Urbana o l'Entitat Valenciana d'Habitatge i Sòl consideren necessari per al control del compliment dels fins previstos.  
f) Sotmetre's a qualsevol actuació de control financer que corresponga a la Intervenció de la Generalitat, en relació amb les ajudes i subvencions concedides.  
g) Comprometre's per escrit a concedir, com a condició per a rebre els fons, els drets i l'accés necessaris perquè l'òrgan competent, la Fiscalia Europea respecte dels estats membres participants en la cooperació reforçada en virtut del Reglament (UE) 2017/1939, l'oficina europea de lluita contra el frau (OLAF), el Tribunal de Comptes i, quan siga escaient, les autoritats nacionals competents, exercisquen plenament les seues competències respectives.  
h) Mantindre un registre i conservar els documents justificatius, les dades estadístiques i altra documentació concernent al finançament, així com els registres i documents en format electrònic, durant un període de cinc anys a partir del pagament del saldo o, mancant aquest pagament, de l'operació. Alhora, s'haurà d'actualitzar la documentació presentada que haguera patit alguna modificació o la vigència de la qual haguera finalitzat amb anterioritat a la liquidació de les subvencions.  
  
i) Amb la finalitat de realitzar un adequat seguiment i coordinació del present programa d'ajudes, podran ser requerits periòdicament informes de seguiment i dades en format de full Excel o CSV per a l'oportú tractament dels registres del Ministeri de Transports, Mobilitat i Agenda Urbana, per la qual cosa els destinataris últims de les ajudes hauran de recaptar i custodiar la informació i documentació detallada en l'annex II del Reial decret 853/2021.  
j) Els destinataris últims de les ajudes estan subjectes a les obligacions d'informació, comunicació i publicitat establides en l'article 34 del Reglament (UE) 2021/241 del Parlament Europeu i del Consell, de 12 de febrer de 2021, i la normativa europea i nacional que el desenvolupe, corresponent al present programes d'ajudes, així com les que s'establisquen referent a això en la resolució de transferència de crèdit i acords de les comissions bilaterals que se subscriguen en cada cas.  
  
2. A l'efecte de donar compliment al que es preveu en l'article 22.2.d del Reglament (UE) 2021/241 del Parlament Europeu i del Consell, de 12 de febrer de 2021, pel qual s'estableix el MRR:  
- La subvenció s'haurà de registrar en la Base de dades nacional de subvencions segons el que es preveu en el Reial decret 130/2019, de 8 de març, pel qual es regula la Base de dades nacional de subvencions i la publicitat de les subvencions i altres ajudes públiques.  
- L'Administració i quants òrgans es contemplen en l'article 22 del MRR podran accedir a la informació continguda en el Registre de titularitats reals, creat per l'Ordre JUS/319/2018, o a altres bases de dades de l'administració que puguen subministrar aquestes dades sobre els titulars reals.  
- Es durà a terme la cessió d'informació entre aquests sistemes i el sistema de fons europeus, segons les previsions contingudes en la normativa europea i nacional aplicable.  
3. S'haurà d'incloure de manera visible, la participació de la Unió Europea, el Ministeri de Transports, Mobilitat i Agenda Urbana i la Generalitat, en els cartells descriptius exteriors de la promoció i en les plaques commemoratives permanents, que si fa el cas s'instal·laren.  
Per a això, en les mesures d'informació i comunicació de les actuacions que desenvolupen les inversions (cartells informatius, plaques, publicacions impreses i electròniques, material audiovisual, pàgines web, anuncis i insercions en premsa, certificats, etc.), s'haurà d'incloure els logotips següents:  
a) L'emblema de la Unió Europea.  
b) Juntament amb l'emblema de la Unió, s'inclourà el text «finançat per la Unió Europea - Next Generation EU».  
c) Juntament amb l'emblema i el text dels apartats a) i b) haurà d'incloure's el logo del PRTR, disponible en l'enllaç https://planderecuperacion.gob.es/identidad-visual.  
d) Es tindran en compte les normes gràfiques i els colors normalitzats establits en l'annex II del Reglament d'Execució 821/2014. També es pot consultar la pàgina web següent:  
- http://publications.europa.eu/code/es/es-5000100.htm  
I descarregar diferents exemples de l'emblema en:  
- https://europa.eu/european-union/about-eu/symbols/flag\_es#download  
Tots els cartells informatius i plaques hauran de col·locar-se en un lloc ben visible i d'accés al públic.  
  
Base cinquena. Entitat col·laboradora  
L'entitat pública empresarial Entitat Valenciana d'Habitatge i Sòl, d'ara endavant EVHA, actuarà com a entitat col·laboradora d'acord amb el que s'estableix en l'article 7.2 del Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del PRTR i en l'article 12 de la LGS, donant compliment a les obligacions i requisits que s'estableixen en els articles 13, 15 i 17.3.c) d'aquesta llei.  
Les funcions a desenvolupar per EVHA vindran especificades en el conveni a subscriure entre la Generalitat, a través de la Vicepresidència Segona i Conselleria d'Habitatge i Arquitectura Bioclimàtica i EVHA, que col·laborarà en la gestió i tramitació de les ajudes contingudes de les presents bases reguladores. En aquest conveni s'establiran mesures per a la prevenció del frau i situacions de conflictes d'interessos tant en la fase d'avaluació com de revisió de justificacions.  
  
En el conveni es regularan les obligacions i condicions que assumirà cadascuna de les parts, sobre la base del que s'estableix en l'article 16 de la LGS. Aquest conveni tindrà com a objecte la col·laboració d'EVHA en la gestió de les ajudes, que no inclourà la distribució de fons.  
Donat el règim jurídic d'EVHA, com a entitat pública empresarial de la Generalitat, no són necessàries condicions específiques i addicionals d'eficàcia i solvència a les quals es refereix l'article 17.3.c de la LGS. El necessari compliment de les condicions de l'article 13 d'aquesta llei és condició suficient de solvència i eficàcia econòmica i financera.  
  
Base sisena. Compatibilitat de les ajudes  
Les subvencions regulades en aquesta ordre seran compatibles amb qualssevol altres ajudes públiques per al mateix objecte, sempre que no se supere el cost total de les actuacions i sempre que la regulació de les altres ajudes ho admeten.  
Les subvencions d'aquest programa seran compatibles amb qualssevol altres ajudes públiques per al mateix objecte, sempre que no se supere el cost total de les actuacions i sempre que la regulació de les altres ajudes ja siguen d'àmbit nacional o europeu ho admeten, sent aplicable el que es disposa en l'article 9 del Reglament (UE) 2021/241 del Parlament Europeu i del Consell, de 12 de febrer de 2021, que estableix que l'ajuda concedida en el marc del Mecanisme se sumarà a la proporcionada conformement a altres programes i instruments de la Unió, i precisa que les reformes i els projectes d'inversió podran rebre ajuda d'altres programes i instruments de la Unió, sempre que aquesta ajuda no cobrisca el mateix cost, evitant el doble finançament entre programes del Mecanisme de Recuperació i Resiliència, i així com amb altres instruments de la Unió.  
En cas que les ajudes es consideren compatibles amb altres subvencions, ajudes, ingressos o recursos en el mateix àmbit d'actuació, provinents de qualssevol administracions o ens públics o privats, s'haurà d'identificar pel seu beneficiari nítidament la traçabilitat de les despeses.  
En tot cas, en la consecució de les fites i objectius establits en la Decisió d'Execució del Consell, de 16 de juny de 2021, relativa a l'aprovació de l'avaluació del PRTR d'Espanya, vinculats amb el desenvolupament d'aquest programa es consideraran exclusivament les actuacions finançades a través del Pla de recuperació, transformació i resiliència ?finançat per la Unió Europea- Next Generation EU d'Espanya.  
  
  
Base setena. Actuacions subvencionables  
Seran actuacions subvencionables aquelles necessàries per a dur a terme la construcció de nous habitatges que es destinen al lloguer social, sempre que suposen un increment del parc públic d'habitatge en lloguer assequible, i complisquen les condicions i requisits establits en aquest programa.  
  
  
Base vuitena. Quantia de l'ajuda  
1. Els promotors dels habitatges públics podran obtindre una ajuda proporcional a la superfície útil de cada habitatge, de fins a un màxim de 700 euros per metre quadrat de superfície útil d'habitatge. La quantia màxima d'aquesta subvenció no podrà superar els 50.000 euros per habitatge, sense que en cap cas puga excedir del cost de les actuacions subvencionables.  
2. Seran despeses subvencionables totes les despeses inherents a la promoció de què es tracte, incloent-hi el cost de l'edificació, les despeses generals, les despeses corresponents als informes preceptius, el benefici industrial i qualsevol altra necessària sempre que tots elles consten degudament acreditades. No es consideren costos subvencionables els corresponents a llicències, taxes, impostos o tributs. No obstant això, l'IVA o l'impost indirecte equivalent, podran ser considerats elegibles sempre que no puguen ser susceptibles de recuperació o compensació total o parcial.  
No seran subvencionables les actuacions d'inversió en generadors tèrmics que utilitzen combustible d'origen fòssil.  
  
Base novena. Limitació del preu del lloguer  
1. El preu del lloguer dels habitatges haurà de figurar en la resolució de concessió de l'ajuda, i estarà limitat segons els criteris establits en l'acord de la comissió bilateral de seguiment, celebrada el 20 de maig de 2022, que estableix el preu màxim per metre quadrat de superfície útil d'habitatge i, si fa el cas, la quantia per metre quadrat de superfície útil de plaça de garatge, de traster o de qualsevol altra superfície addicional annexa a l'habitatge. El preu de lloguer establit serà aplicable en el moment de la subscripció del contracte d'arrendament corresponent. Aquest preu s'actualitzarà anualment en funció de l'Índex de Garantia de Competitivitat (IGC), publicat per l'Institut Nacional d'Estadística.  
  
2. Segons el plec, a més de la renda inicial o revisada que corresponga, la superficiària podrà repercutir a la persona arrendatària les despeses de comunitat i impostos, taxes o tributs, també satisfets per ella i que corresponguen a l'habitatge arrendat, conformement a la quota de participació que corresponga a aquella en l'escriptura de divisió de propietat horitzontal, i sense que en cap cas aquest import addicional a percebre puga superar el 20 % del preu de lloguer mensual establit, no sent aplicable aquest límit percentual als subministraments ordinaris de l'habitatge (aigua, electricitat i gas).  
  
Base deu. Arrendataris  
1. Els habitatges finançats amb càrrec a aquest programa només podran ser arrendades a persones que vagen a tindre el seu domicili habitual i permanent en l'habitatge arrendat, prioritzant sempre el criteri social.  
Alhora, els arrendataris hauran d'estar inscrits en el registre de demanda del Registre d'habitatge de la Comunitat Valenciana, regulat pel Decret 106/2021, de 6 d'agost del Consell, o norma que el substituïsca.  
2. L'acord de la comissió bilateral del 20 de maig de 2022 limita els IPREM màxims que els titulars del contracte d'arrendament han de tindre, en el seu conjunt. Aquest límit màxim d'ingressos s'incrementa respecte del llindar d'ingressos general, de forma acumulada, atesa la situació específica de cada unitat de convivència.  
  
Base onze. Termini d'execució de les actuacions  
1. Les obres corresponents a actuacions finançades amb càrrec a aquest programa hauran d'estar finalitzades el 30 de juny de 2026, sense perjudici de les possibles pròrrogues que pogueren establir-se, de conformitat amb l'article 4.7 del Reial decret 853/2021.  
2. La documentació acreditativa de la finalització de les actuacions i del compliment de l'objecte de la subvenció haurà de ser aportada al Ministeri de Transports, Mobilitat i Agenda Urbana amb anterioritat al 31 de desembre de 2026.  
  
Base dotze. Presentació de sol·licituds  
1. La sol·licitud es presentarà de manera telemàtica en model normalitzat dirigit a la Direcció General d'Habitatge i Regeneració Urbana. S'estableix un termini de deu dies hàbils des de l'endemà d'aquell en què tinga lloc la notificació de la resolució d'adjudicació del dret de superfície per part d'EVHA. Aquest termini serà en tot cas posterior a la publicació del present ordre en el Diari Oficial de la Generalitat Valenciana. L'incompliment del termini de sol·licitud determinarà automàticament l'exclusió de la convocatòria.  
La seua presentació presumeix l'acceptació incondicionada de les bases de la convocatòria i de les condicions, requisits i obligacions que es contenen en aquesta.  
2. Al formulari de sol·licitud s'adjuntaran, almenys, els documents relacionats en els punts 2.1 a 2.17 següents.  
No obstant això, conforme al que s'estableix per l'article 28 de la Llei 39/2015 s'eximirà als interessats de la presentació de documentació que haja sigut elaborada per qualsevol Administració, o que haja sigut aportada anteriorment per aquests, sempre que l'interessat no s'opose al fet que l'administració concedent puga consultar o recaptar aquests documents. D'altra banda, la DA 8a de la Llei orgànica 3/2018, de 5 de desembre, de protecció de dades personals i garantia dels drets digitals, reconeix la potestat de verificació de les administracions públiques, en relació amb les dades personals que obren en el seu poder, per a comprovar-ne l'exactitud.  
2.1. Dades personals:  
2.1.1. Còpia del DNI/NIE de la persona que represente al sol·licitant.  
2.1.2. Còpia del NIF de la persona jurídica, si fa el cas, sol·licitant de l'ajuda.  
2.1.3. Escriptures de la persona jurídica sol·licitant i/o estatuts vigents d'aquesta, degudament inscrits, si escau, en els registres públics corresponents, acreditatius que la persona jurídica es troba degudament constituïda, segons la normativa que li resulte d'aplicació. En el cas d'entitats que manquen de personalitat jurídica pròpia, s'haurà d'aportar nomenament del representant o apoderat únic de l'agrupació amb poders bastants; i així mateix haurà d'aportar-se declaració signada pel representant o apoderat únic de l'agrupació amb poders bastants dels compromisos d'execució assumits per cada membre de l'agrupació.  
  
2.1.4. Escriptura de poder bastant de representació atorgada a favor de la persona que consta com a representant del sol·licitant de l'ajuda, degudament inscrita, si escau, en el registre públic corresponent.  
  
2.1.5. Còpia de document acreditatiu i vigent de trobar-se donat d'alta en l'Impost d'Activitats Econòmiques en l'activitat econòmica relacionada amb l'actuació subvencionable objecte de la seua sol·licitud, així com còpia del justificant de pagament de l'últim rebut corresponent.  
2.1.6. En el cas d'empreses que tinguen la condició de petites o mitjanes empreses conforme al que es disposa en l'article 2 de l'annex I del Reglament (UE) núm. 651/2014, de 17 de juny, de 2014, hauran d'aportar aquella documentació que permeta verificar tal condició mitjançant:  
  
- Certificat expedit per la Seguretat Social en el qual conste la informació relativa al nombre d'empleats de l'empresa.  
- Document acreditatiu del volum anual de negocis o balanç general anual.  
En compliment del Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE, se sol·licitarà el consentiment exprés per al tractament per part d'EVHA i de la Vicepresidència Segona i Conselleria d'Habitatge i Arquitectura Bioclimàtica, de les dades incloses en la sol·licitud de subvencions pel beneficiari. En els supòsits d'impossibilitat material d'obtindre el document o quan l'interessat manifestara la negativa per a la consulta de les seues dades de caràcter personal, l'òrgan competent requerirà al sol·licitant la seua presentació o, en defecte d'això, l'acreditació per altres mitjans dels requisits a què es refereix el document.  
  
2.2. Informació de l'actuació, que contindrà:  
- Resum dels paràmetres principals de l'actuació:  
- Ubicació dels edificis que es construiran, mitjançant la direcció i la referència cadastral.  
- Nombre d'habitatges a construir.  
- Característiques principals dels habitatges, havent d'incloure's les superfícies útils d'habitatge, plaça de garatge i annexos de cada habitatge.  
- Inversió total: despeses inherents a la promoció de què es tracte, incloent-se, el cost de l'edificació, les despeses generals, les despeses corresponents als informes preceptius, el benefici industrial, l'IVA o l'impost indirecte equivalent, si fa el cas, i qualsevol altra despesa necessària.  
- L'import total de l'ajuda sol·licitada.  
- Les anualitats, amb el percentatge anual d'execució i l'ajuda a justificar en cadascuna d'elles.  
- Documentació gràfica i complementària que reculla les determinacions estructurals i detallades del planejament vigent i els paràmetres urbanístics de l'àmbit d'actuació o qualsevol altra informació urbanística de rellevància per a les actuacions proposades. Si existeix Pla Especial o instrument equivalent relatiu a la figura de protecció patrimonial declarada de conformitat amb la Llei de patrimoni, s'haurà de fer esment exprés d'aquesta circumstància, delimitant la superfície protegida i el grau de protecció.  
2.3. Un avantprojecte d'edificació, en el qual constaran, almenys, els següents punts:  
- Una memòria tècnica en la qual s'identifiquen els objectius energètics i mediambientals de la proposta d'actuació.  
- Una memòria descriptiva de com s'ha tingut en compte la perspectiva de gènere en els edificis d'habitatges. Les actuacions garantiran la participació, l'accessibilitat i la percepció de seguretat de les dones, entre altres aspectes. S'adoptaran mesures per a reduir la desigualtat de gènere que puga existir. Per a això es tindran en compte els criteris recollits en la publicació «Projectar els espais de la vida quotidiana. Criteris de gènere per al disseny i contractació pública d'habitatge» de la Direcció General d'Innovació Ecològica en la Construcció:  
  
https://habitatge.gva.es/documents/82330996/0/Proyectar+Espacios+de+la+vida+cotidiana.pdf/00e52704-9b3f-749d-fabf-367846023a19't=0756554748933  
€ L'acreditació de la compatibilitat amb l'ordenació urbanística.  
  
2.4. Compromís de vinculació del termini de lloguer social o a preu assequible a inscriure en el Registre de la Propietat.  
2.5. Declaració responsable del representant de l'adjudicatari del dret de superfície relativa a totes les ajudes concedides, especificant el compliment dels límits establits per la normativa nacional i de la Unió Europea, així com compromís de comunicar immediatament, fins i tot durant la tramitació de la sol·licitud a l'òrgan competent de la comunitat autònoma que estiga realitzant aquesta tramitació o que li haja reconegut l'ajuda, i en el termini màxim de 5 dies hàbils des de l'endemà d'aquell en què es tinga coneixement juntament amb la documentació que ho justifique, qualsevol modificació de les condicions que puguen motivar o hagueren motivat tal reconeixement i que poguera determinar la pèrdua sobrevinguda del dret a l'ajuda. La no comunicació d'aquestes modificacions serà causa suficient per a l'inici d'un expedient de reintegrament de les quantitats que pogueren haver-se cobrat indegudament.  
  
2.6. Declaració responsable del representant de l'adjudicatari del dret de superfície que no està en crisi d'acord amb la definició de «empresa en crisi» que s'estableix en l'apartat 18 de l'article 2 del Reglament (UE) núm. 651/2014, de 17 de juny, de 2014, segons el que s'estableix per les directrius comunitàries sobre ajudes estatals de salvament i de reestructuració d'empreses en crisi (Comunicació de la Comissió, 2014/CV 249/1 de 31.07.2014).  
2.7. Declaració responsable del representant de l'adjudicatari del dret de superfície relativa al compliment dels requisits i compromís de les obligacions establides en els articles 13 i 34 de la Llei 38/2003, de 17 de novembre, general de subvencions, fent esment exprés de la inexistència o fidel compliment de les obligacions de reintegrament d'altres subvencions o ajudes, conforme als termes establits en l'article 21 del RGS, així com el que es disposa en l'article 61.3 del Reial Decret llei 36/2020, de 30 de desembre, pel qual s'aproven mesures urgents per a la modernització de l'administració pública i per a l'execució del Pla de recuperació, transformació i resiliència.  
  
2.8. Declaració responsable del representant de l'adjudicatari del dret de superfície que es troba al corrent en el compliment de les seues obligacions tributàries i amb la Seguretat Social, conforme al que es disposa en els articles 22 i 24 del RGS, tenint present el que s'estableix per la DA 8a de la Llei orgànica 3/2018, de 5 de desembre, de protecció de dades personals i garantia dels drets digitals, així com l'article 28 de la Llei 39/2015 i l'article 95.1.k de la Llei 58/2003, de 17 de desembre, general tributària, i considerant-se referent a això que el destinatari últim de l'ajuda, amb la presentació de la seua sol·licitud d'ajuda, autoritzarà la Direcció General d'Habitatge i Regeneració Urbana perquè puga consultar directament aquesta informació de manera directa amb l'Administració tributària o de la Seguretat Social. No obstant això, el sol·licitant podrà denegar expressament el consentiment, havent d'aportar llavors les certificacions corresponents.  
  
En el cas d'haver caducat la validesa d'aquestes certificacions, hauran de renovar-se amb anterioritat a dictar-se la proposta de resolució i el pagament de la subvenció.  
2.9. Declaració responsable del representant de l'adjudicatari del dret de superfície que està al corrent en el pagament d'obligacions per reintegrament d'ajudes i compromís de mantindre el seu compliment durant el temps inherent al procediment de concessió de la subvenció, de conformitat amb el que es disposa en l'article 21 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
2.10. Declaració responsable del representant de l'adjudicatari del dret de superfície que complirà tota la normativa nacional i de la Unió Europea que resulte d'aplicació (en particular, en matèria de competència, contractació i adjudicació d'obres i subministraments i medi ambient), i que es compromet a presentar, en el moment de disposar d'elles, i en qualsevol cas amb caràcter previ a la qualificació definitiva, totes les llicències, autoritzacions i permisos necessaris per al projecte.  
  
2.11. Declaració del representant de l'adjudicatari del dret de superfície d'absència de conflicte d'interessos (DACI), segons model A de l'annex IV de l'Ordre HFP/1030/2021, de 29 de setembre, per la qual es configura el sistema de gestió del Pla de Recuperació, Transformació i Resiliència.  
2.12. Declaració responsable del representant de l'adjudicatari del dret de superfície que l'edifici a construir té un consum d'energia primària no renovable inferior als valors límit inclosos en la taula 60.1 del Reial decret 853/2021.  
2.13. Declaració responsable del representant de l'adjudicatari del dret de superfície de compromís que es retiraran de l'àmbit d'actuació aquells productes de construcció que continguen amiant, si fa el cas.  
  
2.14. Declaració responsable signada pel sol·licitant que els dissenys dels edificis i les tècniques de construcció donaran suport a la circularitat i, en particular, demostraran, amb referència a l'ISO 20783 o altres normes per a avaluar la capacitat de desmuntatge o adaptabilitat dels edificis, com estan dissenyats per a ser més eficients en l'ús de recursos, adaptables, flexibles i desmuntables per a permetre la reutilització i reciclatge.  
2.15. Declaració responsable signada pel sol·licitant que l'actuació proposada s'adequa al principi de no causar un perjudici significatiu al medi ambient (DNSH per les seues sigles en anglés) i la seua normativa d'aplicació, tant nacional com europea, i en particular en el que es disposa en el Pla de recuperació transformació i resiliència, en el Reglament (UE) 2021/241 del Parlament Europeu i del Consell, de 12 de febrer de 2021 pel qual s'estableix el Mecanisme de Recuperació i Resiliència i la seua normativa de desenvolupament, i en el Reglament (UE) 2020/852 del Parlament Europeu i del Consell, de 18 de juny de 2020, i d'acord amb la Guia tècnica de la Comissió Europea (2021/C 58/01) sobre l'aplicació d'aquest principi, així com compromís de compliment de l'etiquetatge climàtic i digital.  
En cas d'incompliment del principi DNSH, de l'etiquetatge climàtic o de les condicions recollides en l'annex a la CID i en els apartats 3, 6 i 8 del component 2 del PRTR, s'hauran de reintegrar les ajudes percebudes.  
2.16. Compromís exprés del sol·licitant de concedir els drets i accessos necessaris per a garantir que la Comissió, l'OLAF, el Tribunal de Comptes Europeu, la Fiscalia europea i les autoritats nacionals competents exercisquen les seues competències.  
2.17. Domiciliació bancària degudament emplenada, de conformitat amb el que s'estableix en l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancaris de les persones físiques i jurídiques que es relacionen econòmicament amb la Generalitat, aplicant-se el tràmit automatitzat previst en el seu article 5.  
3. Potestativament, en el moment de la sol·licitud es presentarà certificat d'eficiència energètica en projecte i en qualsevol cas amb caràcter previ a la qualificació provisional, s'aportarà certificat d'eficiència energètica de l'edifici, amb el contingut requerit en el Reial decret 390/2021, d'1 de juny, signat per tècnic competent.  
4. Les sol·licituds regulades en la present ordre implicaran l'autorització perquè l'Entitat Valenciana d'Habitatge i Sòl, la Direcció General d'Habitatge i Regeneració Urbana i els serveis territorials competents en matèria d'habitatge, encarregats en les seues respectives funcions, de la instrucció i pagament de les ajudes, puguen recaptar els informes o certificats necessaris amb vista a la justificació de les qüestions requerides en la sol·licitud.  
5. La presència d'errors o absència d'informació i documentació en la gestió de la sol·licitud d'ajuda per part del destinatari últim de l'ajuda, i que afecte directament la determinació de la quantia de l'ajuda a atorgar, serà responsabilitat única del destinatari últim de l'ajuda. Per això, en cap cas l'increment de la despesa efectiva incorreguda respecte del tingut en consideració en la resolució de concessió de l'ajuda determinarà la revisió a l'alça de l'import d'aquesta.  
  
6. Juntament amb la sol·licitud s'indicarà si es requeriran les bestretes regulades en la base d'abonament de les ajudes.  
  
Base tretze. Esmena de la sol·licitud  
Es publicarà en el web de la Vicepresidència Segona i Conselleria d'Habitatge i Arquitectura Bioclimàtica, el llistat provisional de sol·licituds admeses a tràmit, indicant aquelles que estan incompletes o pendents d'esmena, assenyalant la documentació que falta per aportar o esmenar, i aquesta publicació tindrà el caràcter de notificació a l'efecte d'aquesta ordre.  
El termini per a l'esmena d'aquestes objeccions serà de deu dies hàbils a comptar des de l'endemà d'aquell en què tinga lloc la publicació del llistat provisional d'admesos, conforme a la Llei 39/2015, d'1 d'octubre, del procediment administratiu comú de les administracions públiques. En el cas de no esmenar les objeccions, o de fer-ho fora dels terminis assenyalats, s'entendrà desistida la petició d'ajudes, prèvia resolució motivada.  
EVHA emetrà informe respecte de les esmenes efectuades a la sol·licitud d'ajudes per part del destinatari últim.  
  
Base catorze. Resolució de les ajudes  
1. EVHA revisarà i emetrà informe sobre el compliment dels requisits exigits per aquesta Ordre i altra normativa d'aplicació de les sol·licituds que remetrà a la Direcció General d'Habitatge i Regeneració Urbana. Aquests informes s'analitzaran en el si de l'òrgan col·legiat, que elevarà a l'òrgan competent proposta de resolució. La persona titular de la Direcció General d'Habitatge i Regeneració Urbana resoldrà sobre la concessió de les ajudes.  
L'òrgan col·legiat estarà integrat per les persones titulars de la Subdirecció General d'Habitatge i Regeneració Urbana, el cap del Servei de Regeneració Urbana, el cap del Servei d'Habitatge Públic, el cap del Servei de Règim Jurídic i Suport Econòmic de la Direcció General d'Habitatge i Regeneració Urbana, i els caps dels Serveis Territorials d'Habitatge i Arquitectura Bioclimàtica, que hauran de signar la declaració d'absència de conflicte d'interessos (DACI), i aplicaran el canal intern de denúncia i la normativa relativa a la recusació, la transparència, l'accés a la informació pública i el bon govern. La persona titular de la Direcció General d'Habitatge i Regeneració Urbana podrà designar les persones que hagen de suplir els membres de l'òrgan col·legiat en cas d'absència, vacant o malaltia.  
  
Per garantir que existisca una presència paritària de dones i homes, els membres de l'òrgan col·legiat podran delegar en les persones que estimen oportú, si fa el cas, en compliment de l'article 10 de la Llei 9/2003, de 2 d'abril, per a la igualtat entre dones i homes.  
3. El termini màxim per a resoldre i notificar la resolució, que posarà fi a la via administrativa, serà de sis mesos comptats des de l'endemà de la presentació de la sol·licitud. Transcorregut aquest termini sense que s'haja dictat i notificat resolució expressa els interessats podran entendre desestimada la seua sol·licitud per silenci administratiu.  
Les resolucions de les ajudes seran publicades en el Diari Oficial de la Generalitat Valenciana, d'acord amb el que es preveu en l'article 40 de la Llei 39/2015, d'1 d'octubre, del procediment administratiu comú de les administracions públiques, sense perjudici de la seua notificació individual.  
4. La resolució de concessió i l'acord bilateral subscrit a través del qual es canalitzen aquestes subvencions, estableixen les condicions i compromisos aplicables de conformitat amb el que es disposa en la Llei 38/2003, de 17 de novembre, general de subvencions, el seu reglament de desenvolupament, així com la normativa de la Unió Europea aplicable per a la certificació dels fons europeus.  
5. De conformitat amb el que es disposa en l'article 4.1.f del RD 853/2021, en les resolucions de concessió de les subvencions constarà esment exprés al fet que les ajudes són finançades amb càrrec a fons europeus del Pla de recuperació, transformació i resiliència, amb la col·laboració del Govern d'Espanya de conformitat amb la normativa nacional i europea, en concret, amb l'article 34 del Reglament del MRR, que indica que: «Els perceptors de fons de la Unió faran esment de l'origen d'aquest finançament i vetlaran per donar-li visibilitat, inclòs, quan siga escaient, mitjançant l'emblema de la Unió i una declaració de finançament adequat que indique «finançat per la Unió Europea'Next Generation EU», en particular quan promoguen les accions i els seus resultats, facilitant informació coherent, efectiva i proporcionada dirigida a múltiples destinataris, inclosos els mitjans de comunicació i el públic».  
  
Base quinze. Control i revocació de les subvencions  
1. La Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions, especialment la falta de presentació de la documentació assenyalada en la base dotzena en termini, o la comprovació de la falsedat de les dades aportades a l'expedient, donarà lloc a la revocació de la subvenció concedida i a la devolució de les quanties atorgades, que reportaran els corresponents interessos de demora.  
Atés l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions es tramitarà l'aprovació del Pla de control corresponent per part de l'òrgan concedent, el qual haurà d'incloure i tindre en compte les accions i controls ja establits pels serveis territorials per a la tramitació de la corresponent qualificació provisional i definitiva, necessàries per a la tramitació de les actuacions, de conformitat amb la base setze.  
  
El pla s'aprovarà prèviament a la seua execució i es concretarà el personal encarregat de la tasca, el tipus de control, els criteris de selecció de la mostra i el percentatge de l'ajuda pagada a controlar.  
2. D'acord amb el que es disposa en l'article 41 de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, es perdrà el dret a la subvenció i/o se'n farà el reintegrament, quan la subvenció es destine a la realització d'una activitat o al compliment d'una finalitat prohibida en el títol VI de la citada Llei 14/2017, de 10 de novembre.  
   
3. En qualsevol cas, serà aplicable el que es disposa en matèria de control financer, reintegrament i infraccions i sancions administratives en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en la Llei 38/2003, de 17 de novembre, general de subvencions.  
4. Per a donar compliment al que s'estableix per l'Ordre HFP/1030/2021, de 29 de setembre, s'ha aprovat, mitjançant Resolució de 25 de febrer de 2022, el Pla de mesures antifrau de la Vicepresidència Segona i Conselleria d'Habitatge i Arquitectura Bioclimàtica, en l'execució de mesures finançades pel Mecanisme de Recuperació i Resiliència (MRR) en el marc del Pla de Recuperació, Transformació i Resiliència (PRTR), que es troba disponible en la pàgina web següent:  
  
https://habitatge.gva.es/es/web/vicepresidencia-segona/fons-europeus  
  
  
Base setze. Tramitació d'actuacions  
1. Els destinataris últims hauran de custodiar la documentació justificativa de cadascun dels expedients, de conformitat amb la normativa en matèria de subvencions vigent. Aquesta documentació inclourà en tot cas memòria de les actuacions que són objecte de subvenció, memòria econòmica o pressupost justificatiu del cost d'aquestes, incloent-hi les factures corresponents o, si escau, documents equivalents que acrediten els pagaments efectuats, així com tots aquells documents tècnics que constituïsquen el projecte d'execució de les obres, i actes, certificats, llicències i altra documentació explicativa de les actuacions realitzades. La documentació referida, així com tota aquella documentació addicional que es considere necessària per a la fiscalització del destí de les ajudes, serà posada a la disposició d'EVHA o de la Direcció General d'Habitatge i Regeneració Urbana, a petició d'aquestes, per a les verificacions i comprovacions que aquestes estimen escaient realitzar en qualsevol moment de l'execució de les actuacions previstes, i fins a la finalització dels terminis de garantia aplicables, d'acord amb el que es preveu a aqueixos efectes en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
A més, els destinataris últims aportaran tota la documentació requerida per a tramitar els expedients i aquella que justifique que l'obra compleix els requisits per a obtindre les ajudes d'acord amb el Reial decret 853/2021, i amb les presents bases.  
2. Serà necessari tramitar la qualificació provisional i definitiva de les actuacions sol·licitades, on es farà constar, a més d'en els contractes de percepció de quantitats a compte i en els d'arrendament, que la promoció s'executa mitjançant el títol de dret de superfície, dret que haurà de constar inscrit en el Registre de la Propietat, segons el que s'estableix en l'article 18 del Decret 90/2009, de 26 de juny, del Consell, pel qual s'aprova el Reglament d'Habitatges de Protecció Pública o norma que el substituïsca. Els òrgans encarregats d'aquesta tramitació seran els serveis territorials corresponents.  
Per a la sol·licitud de la qualificació provisional s'haurà d'aportar la documentació relacionada en l'article 17 d'aquest decret, o norma que el substituïsca.  
Per a la tramitació de la qualificació definitiva, a més de la documentació indicada en l'article 24 del Decret 90/2009, de 26 de juny, del Consell, pel qual s'aprova el Reglament d'Habitatges de Protecció Pública, o norma que el substituïsca, s'haurà d'adjuntar la documentació que a continuació es relaciona:  
a) Contracte a l'efecte amb l'empresa que ha executat les obres.  
b) Certificat d'inici de les obres.  
c) Certificat final d'obra, subscrit per la direcció facultativa (arquitecte i arquitecte tècnic o aparellador), visat pels respectius col·legis professionals.  
d) Factures acreditatives de la despesa o inversió realitzada acompanyant el document bancari que acredite que l'abonament de la factura s'ha efectuat a través d'una entitat financera. En cas de pagament fraccionat, haurà d'aportar-se acreditació de la domiciliació bancària dels pagaments i acord de finançament subscrit per les parts.  
e) Testimoniatge fotogràfic de l'actuació realitzada.  
f) Llicència de primera ocupació dels habitatges.  
g) Un exemplar del projecte d'execució final definit en la normativa d'ordenació de l'edificació aplicable, visat pel Col·legi Oficial d'Arquitectes.  
h) Llicència municipal d'edificació.  
i) Escriptura d'obra nova en construcció i constitució del règim de propietat horitzontal, inscrita en el Registre de la Propietat.  
j) Inspecció final d'obra.  
En la qualificació definitiva, una vegada aportada aquesta documentació de l'obra realment executada, es reajustarà l'import de la subvenció en el cas que la despesa subvencionable siga inferior a l'inicialment previst.  
Una vegada comprovada tota la documentació, si es concloguera que l'import de subvenció inicialment atorgat haguera de ser inferior, o no pertocara atorgar-la, EVHA ho notificarà a la Direcció General d'Habitatge i Regeneració Urbana, a fi d'incoar un expedient de revocació parcial o total de l'ajuda, respectivament, sense perjudici de les accions legals i sancions que pogueren correspondre.  
Amb la finalitat de poder realitzar els tràmits administratius necessaris dins els terminis establits en l'Acord de la comissió bilateral de seguiment entre el Ministeri de Transports, Mobilitat i Agenda Urbana i la Comunitat Valenciana, i en relació amb l'abonament final de l'ajuda atorgada per a les actuacions, tota la documentació necessària per a sol·licitar la qualificació definitiva haurà de presentar-se abans de l'1 de novembre de l'exercici corresponent. L'incompliment d'aquestes dates límit podrà suposar la pèrdua de les ajudes.  
  
Base dèsset. Pagament de l'ajuda al destinatari últim  
1. L'abonament de la subvenció al destinatari últim podrà realitzar-se mitjançant pagaments a compte o bestretes. En tot cas, prèviament a aquest abonament, ja siga total o parcial, el destinatari últim haurà d'acreditar la titularitat real del sòl, així com el compliment dels requisits establits en la resolució de concessió, en el marc del que es preveu en l'acord de la comissió bilateral de seguiment.  
2. Sense perjudici de les possibles pròrrogues que pogueren establir-se de conformitat amb l'article 4.7 del Reial decret 853/2021, en cas que a 30 de juny de 2026 no s'hagueren complit els requisits establits per a l'execució de les actuacions, la quantia de la subvenció serà la resultant de l'aplicació dels criteris del programa sobre els habitatges efectivament finalitzats, havent de retornar-se els recursos que en concepte de bestreta o abonaments a compte s'hagueren entregat que corresponguen a actuacions no finalitzades en aquest termini. Per a això, haurà d'acreditar-se el compliment dels requisits següents de les actuacions subvencionables:  
a) Estar finalitzades, la qual cosa s'acreditarà amb l'aportació del certificat final d'obra, amb pronunciament exprés de la realització de l'actuació conforme a les exigències del Reial decret 853/2021.  
b) Tindre la qualificació definitiva dels habitatges de protecció pública, la qual cosa s'acreditarà amb la cèdula de qualificació definitiva.  
c) Tindre el certificat d'eficiència energètica d'edifici acabat, signat pel tècnic competent i degudament registrat.  
d) Certificat de la consecució d'un consum d'energia primària no renovable inferior als valors límit inclosos en la taula 1, de la base segona, en funció de la zona climàtica en la qual se situe l'edifici, emés per tècnic competent.  
d) Justificació que el projecte compleix amb els percentatges de l'etiquetatge climàtic i mediambiental assignat a cada actuació, sobre la base del que es disposa en el Reial decret 853/2021, i sobre la base del certificat d'eficiència energètica de l'edifici.  
f) S'haja produït i conste l'anotació registral de la nota marginal referida en la base segona d'aquesta ordre.  
  
Base díhuit. Justificació de la despesa  
1. La justificació de la despesa es realitzarà d'acord amb els certificats dels justificants de la inversió realitzada, segons el model normalitzat publicat en el web de la Vicepresidència Segona i Conselleria d'Habitatge i Arquitectura Bioclimàtica, que almenys una vegada a l'any i amb anterioritat al 10 de novembre de l'exercici corresponent, hauran de ser presentats pel destinatari últim davant aquesta per a la seua revisió. EVHA emetrà informe sobre aquest tema, que remetrà a la Direcció General d'Habitatge i Regeneració Urbana.  
2. En aquesta justificació s'indicaran els costos a origen dels treballs realitzats i tots aquells compresos en la base huitena, fins i tot l'IVA (o impost indirecte equivalent) quan no puga ser susceptible de recuperació o compensació total o parcial. No seran subvencionables els costos de llicències, taxes, impostos o tributs.  
3. Les despeses es justificaran amb factures i altres documents de valor probatori equivalent en el tràfic jurídic mercantil o amb eficàcia administrativa, en original.  
Els justificants originals presentats es marcaran amb una estampilla, indicant-hi la subvenció per a la justificació de la qual han sigut presentats i si l'import del justificant s'imputa totalment o parcialment a la subvenció.  
En aquest últim cas s'indicarà a més la quantia exacta que resulte afectada per la subvenció.  
  
Base dènou. Abonament de les ajudes  
De conformitat amb el que es disposa en l'article 44.12 de la Llei 8/2021, de 30 de desembre, de Pressupostos de la Generalitat per a l'exercici 2022, relatiu a les subvencions corrents i de capital excepcionades del règim de pagament anticipat previst en l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions, que estableix que «(?) En el cas d'iniciatives realitzades per persones físiques i/o jurídiques que no estiguen contemplades en els apartats anteriors, aquesta bestreta podrà ser fins del 30 per cent i quedaran exonerades de la constitució de garanties per als primers 10.000 euros», el règim al qual se sotmetrà l'abonament de les ajudes de la present ordre es contempla en els paràgrafs següents:  
1. L'abonament de les ajudes que corresponga a cada actuació es realitzarà per la Direcció General d'Habitatge i Regeneració Urbana, respectant les anualitats aprovades per la Vicepresidència Segona i Conselleria d'Habitatge i Arquitectura Bioclimàtica, de la manera següent:  
  
a) Primer pagament o bestreta: s'anticiparà el 30 % de la subvenció aprovada. Quan les ajudes que corresponguen a la parcel·la siguen superiors al milió d'euros, s'estarà al que es disposa en el punt 7 d'aquesta mateixa base, segons la qual haurà de constituir-se garantia.  
b) Pagaments parcials anuals o abonaments a compte: Proporcionalment a les justificacions d'inversió presentades, mitjançant la presentació de la justificació de la despesa realitzada i els documents de pagament d'aquest, es tramitaran pagaments parcials, almenys una vegada a l'any, sempre que l'import de la subvenció certificada per al seu cobrament supere la bestreta abonada. Aquests pagaments seran el 70 % de la justificació realitzada, no podent la totalitat dels pagaments parcials anuals o abonaments a compte realitzats superar el 80 % de l'import total de la subvenció.  
Podrà realitzar-se abonaments a compte, fins i tot en els casos en els quals s'haja determinat la possibilitat de realitzar pagament anticipat.  
c) Pagament final o de liquidació: El 20 % de l'import de la subvenció restant es tramitarà una vegada es dispose de la qualificació definitiva de l'actuació. Per a això, haurà d'acreditar-se el compliment dels requisits del punt 2 següent.  
2. Sense perjudici de les possibles pròrrogues que pogueren establir-se de conformitat amb l'article 4.7 del Reial decret 853/2021, en cas que a 30 de juny de 2026 no s'hagueren complit els requisits que es descriuen a continuació, la quantia de la subvenció serà la resultant de l'aplicació dels criteris del programa sobre els habitatges efectivament finalitzats, havent de retornar-se els recursos que, en concepte de bestreta o abonaments a compte, s'hagueren entregat que corresponguen a actuacions no finalitzades en aquest termini. Els requisits a considerar són els següents:  
a) Haver finalitzat completament l'obra, la qual cosa s'acreditarà amb l'aportació del corresponent certificat de final d'obra.  
b) Tindre la qualificació definitiva dels habitatges de protecció pública, la qual cosa s'acreditarà amb la cèdula de qualificació definitiva.  
c) Tindre el Certificat d'eficiència energètica d'edifici acabat, realitzat amb programa reconegut de certificació, amb el contingut requerit en el Reial decret 390/2021, d'1 de juny, signat per tècnic competent i degudament registrat en l'administració competent, que confirme els objectius d'estalvi en consum energètic compromesos.  
d) Que conste, en nota marginal en el Registre de la Propietat, que l'edifici resultant de l'actuació es destinarà a l'arrendament social o a preu assequible pel termini de vinculació compromés, que serà d'almenys 50 anys.  
e) Presentar una memòria d'actuació justificativa del compliment de les condicions imposades en la concessió de la subvenció, conforme a l'exigit per aquestes bases i la resolució de concessió de l'ajuda, amb indicació de les activitats realitzades i dels resultats obtinguts, subscrita pel tècnic titulat competent autor del projecte o de la direcció d'obra.  
  
f) Tindre informe que acredite l'adequada realització de les actuacions objecte de l'ajuda concedida d'acord amb la documentació presentada en la sol·licitud, emés per organisme de control o entitat de control que complisca els requisits tècnics establits en el Reial decret 410/2010, de 31 de març, pel qual es desenvolupen els requisits exigibles a les entitats de control de qualitat de l'edificació i als laboratoris d'assajos per al control de qualitat de l'edificació, per a l'exercici de la seua activitat.  
g) Presentar una relació certificada i la còpia de les comandes i/o contractes relatius a les actuacions realitzades.  
h) Presentar una relació certificada i la còpia de les factures i dels seus corresponents justificants bancaris de pagament, corresponents a la inversió realitzada i que responguen al pressupost i contractes presentats.  
i) Tindre els certificats emesos per Hisenda i per la Seguretat Social, justificatius que el destinatari últim de les ajudes compleix amb les seues obligacions tributàries i amb la Seguretat Social, conforme al que es disposa en l'article 22 del RGS.  
La presentació de la sol·licitud comportarà l'autorització del sol·licitant perquè l'administració concedent obtinga de manera directa l'acreditació de les circumstàncies previstes en els articles 18 i 19 del RGS, a través de certificats telemàtics, i en aquest cas el sol·licitant no haurà d'aportar els esmentats certificats. No obstant això, el sol·licitant podrà denegar expressament el consentiment, havent d'aportar llavors aquests certificats.  
j) Presentar una declaració responsable que acredite, si escau, l'existència d'altres subvencions o ajudes cobrades per a la mateixa actuació o finalitat que la sol·licitada en el context d'aquest programa d'ajudes, de qualsevol administració, organisme o entitat pública, nacional o internacional.  
k) Aportar reportatge fotogràfic, en format digital comprimit, de l'edifici i dels equips i instal·lacions principals acabats, on es mostre el cartell publicitari o senyalització de l'actuació.  
l) Presentar documentació justificativa sobre el procés de contractació de les actuacions per part del destinatari últim de les ajudes, l'existència d'una comptabilitat separada o diferenciada per a tots els ingressos, inclòs el d'ajudes, i pagaments, inclosos els realitzats a proveïdors, el compliment de les normes nacionals i comunitàries sobre requisits d'igualtat d'oportunitats i no discriminació aplicables a aquesta mena d'actuacions, el compliment de les normes mediambientals i sobre desenvolupament sostenible, nacionals i comunitàries, i l'aplicació de mesures antifrau eficaces i proporcionades en l'àmbit de gestió del projecte objecte d'ajuda, segons model que estarà disponible en el web de la Vicepresidència Segona i Conselleria d'Habitatge i Arquitectura Bioclimàtica.  
m) Presentar el pla de gestió dels residus de construcció i demolició, conforme al que s'estableix Reial decret 105/2008, d'1 de febrer, pel qual es regula la producció i gestió dels residus de construcció i demolició, on s'acrediten les condicions establides en la base segona.  
  
Amb independència de l'anterior, la Vicepresidència Segona i Conselleria d'Habitatge i Arquitectura Bioclimàtica podrà elaborar instruccions d'acreditació i justificació complementàries per als casos en els quals la complexitat de l'actuació o l'import elevat de l'ajuda així ho requeriren.  
3. En el cas que la despesa subvencionable de l'actuació siga inferior a l'inicialment previst en la sol·licitud d'ajudes, es recalcularà la quantia de l'ajuda d'acord amb la base huitena, podent aquesta ser minorada si resultara un import inferior a l'inicialment previst. L'import de l'ajuda en cap cas superarà el valor establit en la resolució de l'ajuda concedida.  
4. L'import de la subvenció a concedir no podrà ser d'una quantia tal que, aïllada o conjuntament amb altres subvencions públiques, de les compatibles que segons aquestes bases puguen rebre els destinataris últims d'aquestes ajudes, supere el cost previst de l'actuació. En el cas que es donara aquesta circumstància, es reduirà l'import de la subvenció.  
5. Per al cobrament de les ajudes, amb caràcter general, s'haurà d'aportar la documentació següent:  
a) Domiciliació bancària degudament emplenada, de conformitat amb el que s'estableix en l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, aplicant-se el tràmit automatitzat previst en el seu article 5.  
b) Autorització perquè la Vicepresidència Segona i Conselleria d'Habitatge i Arquitectura Bioclimàtica, la Direcció General d'Habitatge i Regeneració Urbana o, si fa el cas, EVHA puguen sol·licitar la informació de caràcter tributari, econòmic o patrimonial que fora legalment pertinent, en el marc de col·laboració establit amb l'Agència Tributària, Centre de Gestió Cadastral i Cooperació Tributària, Col·legi de Notaris i Registradors i amb altres administracions públiques, amb constància que, d'acord amb la Llei orgànica 3/2018, de 5 de desembre, de protecció de dades personals i garantia dels drets digitals, la utilització d'aquestes dades no podrà servir a un fi diferent del procés de selecció d'adjudicataris d'ajudes.  
6. En cap cas podran realitzar-se pagaments als perceptors de les ajudes quan s'haja sol·licitat la declaració de concurs, hagen sigut declarats insolvents en qualsevol procediment, es troben declarats en concurs, estiguen subjectes a intervenció judicial o hagen sigut inhabilitats conforme a la legislació concursal sense que haja conclòs el període d'inhabilitació fixat en la sentència de qualificació del concurs.  
  
7. Quan l'import de la subvenció a rebre pel destinatari últim siga superior a un milió d'euros, de conformitat amb el que s'estableix en l'article 17.3.k de la Llei 38/2003, de 17 de novembre, general de subvencions, així com en els articles 43 del Reial decret 887/2006, de 21 de juliol, i 171.2 de la Llei 1/2015, de 6 de febrer, d'hisenda pública, del sector públic instrumental i de subvencions, per a poder percebre abonaments corresponents a bestretes, serà necessari que el destinatari últim haja constituït la corresponent garantia que respondrà de l'import d'aquest pagament i dels interessos de demora.  
Per a això, s'estableix que la garantia haurà de constituir-se per un import igual al 100 % de la bestreta sol·licitada fins a l'obtenció de la qualificació definitiva, tot això de conformitat amb el que es disposa en el Reial decret 937/2020, de 27 d'octubre, pel qual s'aprova el Reglament de la Caixa General de Depòsits, així com la normativa sectorial aplicable.  
Els destinataris últims podran optar per l'abonament total de l'ajuda mitjançant un pagament únic, sense necessitat d'aportar garantia, una vegada s'haja fet la justificació de les actuacions, havent de comunicar a la Direcció General d'Habitatge i Regeneració Urbana la seua renúncia a cobrar bestreta en el moment de la sol·licitud de les ajudes.  
8. Els destinataris últims de les ajudes estaran obligats a comunicar immediatament, fins i tot durant la tramitació de la sol·licitud, a l'òrgan competent de la comunitat autònoma que estiga realitzant aquesta tramitació o que li haja reconegut l'ajuda, i en el termini màxim de 5 dies hàbils des de l'endemà d'aquell en què es tinga coneixement juntament amb la documentació que ho justifique, qualsevol modificació de les condicions que puguen motivar o hagueren motivat tal reconeixement i que poguera determinar la pèrdua sobrevinguda del dret a l'ajuda. La no comunicació d'aquestes modificacions serà causa suficient per a l'inici d'un expedient de reintegrament de les quantitats que pogueren haver-se cobrat indegudament.  
9. La Vicepresidència Segona i Conselleria d'Habitatge i Arquitectura Bioclimàtica, la Direcció General d'Habitatge i Regeneració Urbana o EVHA podran exigir la presentació de qualssevol altres informes o documents justificatius que, d'acord amb la normativa europea o nacional, resulten exigibles en el marc del PRTR, així com el subministrament d'informació que siga sol·licitada per a donar compliment a l'adequat sistema de gestió i seguiment del pla, informant del que calga per a alimentar aquest sistema i les aplicacions informàtiques que la normativa nacional o europea preveja per a la gestió, el seguiment i control del finançament i els objectius.  
  
  
Base vint. Finançament del programa  
Les subvencions convocades en virtut d'aquesta ordre podran tindre abast pluriennal, en funció dels terminis d'execució de les actuacions que s'establisquen. En la convocatòria s'indicaran els imports per a cadascuna de les anualitats que seran finançats pel Ministeri de Transports, Mobilitat i Agenda Urbana en el marc de l'aplicació del Reial decret 853/2021, que regula les ajudes finançades pel Mecanisme de Recuperació i Resiliència de la Unió Europea, establit en el Reglament (UE) 2020/2094, del Consell, de 14 de desembre de 2020, pel qual s'estableix un instrument de Recuperació de la Unió Europea per a donar suport a la recuperació després de la crisi de la covid-19 i regulat segons Reglament (UE) 2021/241 del Parlament Europeu i del Consell de 12 de febrer de 2021, pel qual s'estableix el Mecanisme de Recuperació i Resiliència.  
Una vegada concedida, el beneficiari de la subvenció podrà informar la Direcció General d'Habitatge i Regeneració Urbana, en el cas de desajustament de les anualitats inicialment concedides, amb el ritme d'execució de l'acció subvencionades, de conformitat amb el que es disposa en l'article 64 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
Es podrà ampliar el crèdit destinat al finançament del programa d'ajudes regulat en les presents bases amb posterioritat a la seua publicació, d'acord amb la regulació establida en l'article 58 del Reial decret 887/2006, pel qual s'aprova el Reglament de la Llei 38/2003, general de subvencions, en atenció als supòsits d'excepcionalitat establits en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
  
Base vint-i-una. Comunicació a la Unió Europea  
En relació amb la política de la competència de la Unió Europea, les ajudes que es promouen no requereixen notificació o comunicació a la Unió Europea, per no falsejar o amenaçar amb falsejar la competència, de conformitat amb el que s'estableix en l'article 107 del Tractat de Funcionament de la Unió Europea.  
En aquest context, el Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència articula i regula, entre altres, el Programa d'ajuda a la construcció d'habitatges en lloguer social en edificis energèticament eficients que s'enquadra específicament en la inversió C02.I02, «Programa de construcció d'habitatges en lloguer social en edificis energèticament eficients».  
  
El Programa s'executa a través d'inversions directes per part de les administracions Estatal i territorials a través de fórmules de col·laboració públic-privada mitjançant l'aplicació d'un esquema de dret de superfície en el qual una empresa o entitat privada seleccionada a través d'un concurs públic obert, transparent i no discriminatori, rep una subvenció pública per a cobrir una part dels costos de construcció d'habitatges, que seran destinades per al lloguer social o a preus assequibles durant un període determinat.  
En aquest cas, no existeix selectivity, sent els habitatges de protecció pública un servei econòmic d'interés general (SIEG), per la qual cosa es considera que no hi ha ajuda d'Estat.  
  
Base vint-i-dos. Clàusula de transparència  
1. Les entitats beneficiàries de subvenció, en aplicació de l'article 3 de la Llei 19/2013, de 9 de desembre, de transparència, accés a la informació pública i bon govern; de l'article 4 de la Llei 1/2022, de transparència i bon govern de la Comunitat Valenciana, tenint en compte el que s'estableix en la seua disposició derogatòria, en les seues tres disposicions finals, i en les seues disposicions transitòries; de la Llei 2/2015, de 2 d'abril, de transparència, bon govern i participació ciutadana de la Comunitat Valenciana; i de l'article 3 del Decret 105/2017, de 28 de juliol, del Consell, en matèria de transparència i de regulació del Consell de Transparència, Accés a la Informació Pública i Bon Govern, pel qual es desenvolupa la Llei 2/2015, de 2 d'abril; hauran de complir les obligacions en matèria de publicitat activa, sense perjudici de les obligacions establides en l'article 14 de la LGS i una altra legislació aplicable, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
La difusió de la informació que estableix aquesta clàusula s'ha de realitzar a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
2. Les entitats anteriors hauran de publicar la informació a partir de l'any següent d'aquell en el qual s'hagen superat els llindars establits, i haurà de mantindre's publicada durant 4 anys naturals.  
  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment de les obligacions previstes en la llei de transparència que aquesta requerisca, en el termini de 15 dies hàbils des de l'endemà d'aquell en què tinga lloc el requeriment. Una vegada transcorregut el termini conferit en el requeriment sense que aquell haguera sigut atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Base vint-i-tres. Règim jurídic aplicable a les bases reguladores i a la convocatòria  
Aquestes bases reguladores i la seua convocatòria de les subvencions estan subjectes al règim jurídic següent:  
a) Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.  
b) Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració Pública i per a l'execució del Pla de recuperació, transformació i resiliència.  
  
c) Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència i la normativa de la Unió Europea que s'esmenta en el seu article 1, apartats 3 a 5.  
  
d) Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
e) Ordre HFP/1031/2021, de 29 de setembre, per la qual s'estableix el procediment i format de la informació a proporcionar per les entitats del Sector Públic estatal, autonòmic i local per al seguiment del compliment de fites i objectius i d'execució pressupostària i comptable, de les mesures dels components del Pla de recuperació, transformació i resiliència.  
f) Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19.  
g) Llei 38/2003, de 17 de novembre, general de subvencions (d'ara endavant LGS)  
h) Reial decret 887/2006, de 21 de juliol, pel qual s'aprova el Reglament de la Llei general de subvencions (d'ara endavant RGS).  
i) Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i les seues normes reglamentàries de desenvolupament.  
j) Llei 8/2021, de 30 de desembre, de pressupostos de la Generalitat per a l'exercici 2022.  
k) Acord núm. 4 (Programa 6) de la Comissió Bilateral, de 20 de maig de 2022, relatiu a la promoció, en règim de cessió de drets de superfície, de 1090 habitatges en 17 parcel·les de propietat de l'Entitat Valenciana d'Habitatge i Sòl, en relació amb l'execució dels programes d'ajuda en matèria de rehabilitació residencial i habitatge social del Pla de recuperació, transformació i resiliència a la Comunitat Valenciana.  
  
En el no previst en aquesta normativa s'aplicaran les normes de dret administratiu o altres d'àmbit nacional o europeu que pogueren resultar aplicables.  
  
Segon  
Convocar, per a l'exercici 2022, les ajudes del Programa d'ajuda a la construcció d'habitatges en lloguer social en edificis energèticament eficients del Pla de recuperació, transformació i resiliència ?finançat per la Unió Europea- Next Generation EU de la Comunitat Valenciana.  
  
Es convoquen per a l'exercici 2022, les ajudes establides en la present ordre, per la qual s'aproven les bases reguladores per a la concessió de les subvencions del Programa d'ajuda a la construcció d'habitatges en lloguer social en edificis energèticament eficients, que es regiran per les bases establides en l'apartat anterior i conforme a les condicions següents:  
1. Finançament de les ajudes  
El finançament de les ajudes regulades en la present ordre es farà amb càrrec al capítol 7 i a l'aplicació pressupostària 37.92.15.277.71 de la línia S1622, «MRR Finançament de Fons Europeus 2021-2026 Promocions d'habitatges per a arrendament», dels pressupostos de la Generalitat 2022.  
La quantia total màxima de les ajudes a concedir serà de 58.298.688,00 euros, provinents de l'aportació del Ministeri de Transports, Mobilitat i Agenda Urbana. Aquest import s'estima segons la disponibilitat pressupostària de la línia S1622.  
L'atorgament de les subvencions estaria condicionat a l'existència en els pressupostos dels exercicis econòmics 2023 a 2024 de crèdit adequat i suficient per a tal fi.  
Aquestes ajudes, que tindran caràcter pluriennal, estaran distribuïdes conforme a les anualitats següents:  
  
Anualitat Ministeri de Transports, Mobilitat i Agenda Urbana  
2022 95.819.788,00 -  
2023 4.050.000,00 -  
2024 1.805.000,00 -  
  
  
No obstant això, si es compleixen algun dels supòsits previstos en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en el paràgraf anterior, es podrà augmentar mitjançant resolució del Vicepresident Segon i conseller d'Habitatge i Arquitectura Bioclimàtica, fins a un import total màxim de 49.486.219,00 - corresponents a la Generalitat, tot això sense perjudici de poder incrementar-ho en major import en cas que el Ministeri de Transports, Mobilitat i Agenda Urbana aportara nous fons en el marc del Pla de recuperació, transformació i resiliència 2021/2026 €finançat per la Unió Europea- Next Generation EU. Aquesta resolució es publicarà, si escau, en el Diari Oficial de la Generalitat Valenciana prèviament a la resolució de concessió d'ajudes.  
  
L'efectivitat de la quantia addicional a la qual es refereix l'apartat anterior queda condicionada a la disponibilitat efectiva del crèdit en un moment anterior a la resolució de la concessió de les subvencions.  
  
Per contra, en el cas que l'import global de les sol·licituds presentades, que complisquen els requisits de les presents bases, siga inferior a la dotació total inicial prevista de la convocatòria, el sobrant podrà ser alliberat per a destinar-se a altres programes o necessitats pressupostàries de la Vicepresidència Segona i Conselleria d'Habitatge i Arquitectura Bioclimàtica, vinculades al Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del PRTR.  
  
2. Condicions de la concessió de les ajudes  
El procediment de concessió d'aquestes subvencions serà en règim de concurrència no competitiva, conforme a l'article 62.1 del Reial Decret llei 36/2020, de 30 de desembre per remissió de l'article 24 del Decret llei 6/2021, d'1 d'abril.  
Conforme a l'assenyalat en el segon paràgraf de l'article 61 del Reial decret 853/2021, de 6 d'octubre, podran ser destinataris últims d'aquestes ajudes les empreses o entitats privades que sol·liciten les presents ajudes en forma i termini. Hauran de tindre la seua residència fiscal a Espanya, haver resultat adjudicatàries d'un dret de superfície sobre terrenys propietat de l'Entitat Valenciana d'Habitatge i Sòl en el procediment de concurrència competitiva regulat pel plec i hauran de promoure sobre els terrenys objecte del dret de superfície, habitatges de nova construcció que es destinen al lloguer social o a preu assequible durant un termini mínim de 50 anys comptats des de l'endemà de la data de l'obtenció de la qualificació definitiva, que complisquen amb els requisits establits en la base segona i que hauran d'estar finalitzades el 30 de juny de 2026, sense perjudici de les possibles pròrrogues que pogueren establir-se de conformitat amb l'article 4.7 del Reial decret 853/2021.  
3. Termini i forma de presentació de sol·licituds  
La sol·licitud es presentarà de manera telemàtica en model normalitzat dirigit a la Direcció General d'Habitatge i Regeneració Urbana. S'estableix un termini de deu dies hàbils des de l'endemà d'aquell en què tinga lloc la notificació de la resolució d'adjudicació del dret de superfície per part d'EVHA. Aquest termini serà en tot cas posterior a la publicació del present ordre en el Diari Oficial de la Generalitat Valenciana. L'incompliment del termini de sol·licitud determinarà automàticament l'exclusió de la convocatòria.  
El procediment de sol·licitud serà telemàtic, i es realitzarà segons s'estableix en l'apartat primer de l'ordre, sense perjudici del que disposa la legislació reguladora del procediment administratiu comú de les administracions públiques.  
La presentació telemàtica de la sol·licitud es realitzarà mitjançant el formulari disponible en la seu electrònica de la Generalitat corresponent a aquest tràmit.  
  
4. Documentació que acompanyarà a la sol·licitud.  
Al formulari de sol·licitud s'adjuntaran, almenys, els següents documents relacionats en els punts 4.1 a 4.17.  
No obstant això, conforme al que s'estableix per l'article 28 de la Llei 39/2015 s'eximirà als interessats de la presentació de documentació que haja sigut elaborada per qualsevol Administració, o que haja sigut aportada anteriorment per aquests, sempre que l'interessat no s'opose al fet que l'Administració concedent puga consultar o recaptar aquests documents. D'altra banda, la DA 8a de la Llei orgànica 3/2018, de 5 de desembre, de protecció de dades personals i garantia dels drets digitals reconeix la potestat de verificació de les administracions públiques, en relació amb les dades personals que obren en el seu poder, per a comprovar l'exactitud d'aquests.  
4.1. Dades personals:  
4.1.1. Còpia del DNI/NIE de la persona que represente al sol·licitant.  
4.1.2. Còpia del NIF de la persona jurídica, si fa el cas, sol·licitant de l'ajuda.  
4.1.3. Escriptures de la persona jurídica sol·licitant i/o estatuts vigents d'aquesta, degudament inscrits, si escau, en els registres públics corresponents, acreditatius que la persona jurídica es troba degudament constituïda, segons la normativa que li resulte d'aplicació. En el cas d'entitats que manquen de personalitat jurídica pròpia, s'haurà d'aportar nomenament del representant o apoderat únic de l'agrupació amb poders bastants; i així mateix haurà d'aportar-se declaració signada pel representant o apoderat únic de l'agrupació amb poders bastants dels compromisos d'execució assumits per cada membre de l'agrupació.  
  
4.1.4. Escriptura de poder suficient de representació atorgada a favor de la persona que consta com a representant del sol·licitant de l'ajuda, degudament inscrita, si escau, en el registre públic corresponent.  
4.1.5. Còpia de document acreditatiu i vigent de trobar-se donat d'alta en l'Impost d'activitats Econòmiques en l'activitat econòmica relacionada amb l'actuació subvencionable objecte de la seua sol·licitud, així com còpia del justificant de pagament de l'últim rebut corresponent.  
4.1.6. En el cas d'empreses que tinguen la condició de petites o mitjanes empreses conforme al que es disposa en l'article 2 de l'annex I del Reglament (UE) núm. 651/2014, de 17 de juny, de 2014, hauran d'aportar aquella documentació que permeta verificar tal condició mitjançant:  
  
- Certificat expedit per la Seguretat Social en el qual conste la informació relativa al nombre d'empleats de l'empresa.  
- Document acreditatiu del volum anual de negocis o balanç general anual.  
En compliment del Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE, se sol·licitarà el consentiment exprés per al tractament per part d'EVHA i de la Vicepresidència Segona i Conselleria d'Habitatge i Arquitectura Bioclimàtica, de les dades incloses en la sol·licitud de subvencions pel beneficiari. En els supòsits d'impossibilitat material d'obtindre el document o quan l'interessat manifestara la negativa per a la consulta de les seues dades de caràcter personal, l'òrgan competent requerirà al sol·licitant la seua presentació, o, en defecte d'això, l'acreditació per altres mitjans dels requisits a què es refereix el document.  
4.2. Informació de l'actuació, que contindrà:  
- Resum dels paràmetres principals de l'actuació:  
- Ubicació dels edificis que es construiran, mitjançant la direcció i la referència cadastral.  
- Nombre d'habitatges a construir.  
- Característiques principals dels habitatges, havent d'incloure's les superfícies útils d'habitatge, plaça de garatge i annexos de cada habitatge.  
- Inversió total: despeses inherents a la promoció de què es tracte, incloent-hi el cost de l'edificació, les despeses generals, les despeses corresponents als informes preceptius, el benefici industrial, l'IVA o l'impost indirecte equivalent, si fa el cas, i qualsevol altra despesa necessària.  
- L'import total de l'ajuda sol·licitada.  
- Les anualitats, amb el percentatge anual d'execució i l'ajuda a justificar en cadascuna.  
- Documentació gràfica i complementària que reculla les determinacions estructurals i detallades del planejament vigent i els paràmetres urbanístics de l'àmbit d'actuació o qualsevol altra informació urbanística de rellevància per a les actuacions proposades. Si existeix Pla especial o instrument equivalent relatiu a la figura de protecció patrimonial declarada de conformitat amb la Llei de patrimoni, s'haurà de fer esment exprés d'aquesta circumstància, delimitant la superfície protegida i el grau de protecció.  
4.3. Un avantprojecte d'edificació, en el qual constaran, almenys, els següents punts:  
- Una memòria tècnica en la qual s'identifiquen els objectius energètics i mediambientals de la proposta d'actuació.  
- Una memòria descriptiva de com s'ha tingut en compte la perspectiva de gènere en els edificis d'habitatges. Les actuacions garantiran la participació, l'accessibilitat i la percepció de seguretat de les dones, entre altres aspectes. S'adoptaran mesures per a reduir la desigualtat de gènere que puga existir. Per a això es tindran en compte els criteris recollits en la publicació Projectar els espais de la vida quotidiana. Criteris de gènere per al disseny i contractació pública d'habitatge de la Direcció General de la Innovació Ecològica en la Construcció:  
  
https://habitatge.gva.es/documents/59781394/0/Proyectar+Espacios+de+la+vida+cotidiana.pdf/00e52704-9b3f-749d-fabf-367846023a19't=0043842698247  
€ L'acreditació de la compatibilitat amb l'ordenació urbanística.  
  
4.4. Compromís de vinculació del termini de lloguer social o a preu assequible a inscriure en el Registre de la Propietat.  
4.5. Declaració responsable del representant de l'adjudicatari del dret de superfície relativa a totes les ajudes concedides, especificant el compliment dels límits establits per la normativa nacional i de la Unió Europea, així com compromís de comunicar immediatament, fins i tot durant la tramitació de la sol·licitud, a l'òrgan competent de la comunitat autònoma que estiga realitzant aquesta tramitació o que li haja reconegut l'ajuda, i en el termini màxim de 5 dies hàbils des de l'endemà d'aquell en què es tinga coneixement juntament amb la documentació que ho justifique, qualsevol modificació de les condicions que puguen motivar o hagueren motivat tal reconeixement i que poguera determinar la pèrdua sobrevinguda del dret a l'ajuda. La no comunicació d'aquestes modificacions serà causa suficient per a l'inici d'un expedient de reintegrament de les quantitats que pogueren haver-se cobrat indegudament.  
  
4.6. Declaració responsable del representant de l'adjudicatari del dret de superfície que no està en crisi d'acord amb la definició «d'empresa en crisi» que s'estableix en l'apartat 18 de l'article 2 del Reglament (UE) núm. 651/2014, de 17 de juny, de 2014, segons el que s'estableix per les directrius comunitàries sobre ajudes estatals de salvament i de reestructuració d'empreses en crisi (Comunicació de la Comissió, 2014/CV 249/1 de 31.07.2014).  
4.7. Declaració responsable del representant de l'adjudicatari del dret de superfície relativa al compliment dels requisits i compromís de les obligacions establides en els articles 13 i 34 de la Llei 38/2003, de 17 de novembre, general de subvencions, fent esment exprés de la inexistència o fidel compliment de les obligacions de reintegrament d'altres subvencions o ajudes, conforme als termes establits en l'article 21 del RGS, així com el que es disposa en l'article 61.3 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració Pública i per a l'execució del Pla de recuperació, transformació i resiliència.  
  
4.8. Declaració responsable del representant de l'adjudicatari del dret de superfície que es troba al corrent en el compliment de les seues obligacions tributàries i amb la Seguretat Social, la qual cosa haurà d'acreditar-se conforme al que es disposa en els articles 22 i 24 del RGS, tenint present el que s'estableix per la DA 8a de la Llei orgànica 3/2018, de 5 de desembre, de protecció de dades personals i garantia dels drets digitals, així com l'article 28 de la Llei 39/2015, i l'article 95.1.k de la Llei 58/2003, de 17 de desembre, general tributària, i considerant-se referent a això que el destinatari últim de l'ajuda, amb la presentació de la seua sol·licitud d'ajuda, autoritzarà la Direcció General d'Habitatge i Regeneració Urbana perquè puga consultar directament aquesta informació de manera directa amb l'Administració tributària o de la Seguretat Social. No obstant això, el sol·licitant podrà denegar expressament el consentiment, havent d'aportar llavors les certificacions corresponents.  
En el cas d'haver caducat la validesa d'aquestes certificacions, hauran de renovar-se amb anterioritat a dictar-se la proposta de resolució i el pagament de la subvenció.  
4.9. Declaració responsable del representant de l'adjudicatari del dret de superfície que està al corrent en el pagament d'obligacions per reintegrament d'ajudes i compromís de mantindre el seu compliment durant el temps inherent al procediment de concessió de la subvenció, de conformitat amb el que es disposa en l'article 21 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
4.10. Declaració responsable del representant de l'adjudicatari del dret de superfície que complirà tota la normativa nacional i de la Unió Europea que resulte d'aplicació (en particular, en matèria de competència, contractació i adjudicació d'obres i subministraments i medi ambient), i que es compromet a presentar, en el moment de disposar-ne, i en qualsevol cas amb caràcter previ a la qualificació definitiva, totes les llicències, autoritzacions i permisos necessaris per al projecte.  
  
4.11. Declaració del representant de l'adjudicatari del dret de superfície d'absència de conflicte d'interessos (DACI), segons model A de l'annex IV de l'Ordre HFP/1030/2021, de 29 de setembre, per la qual es configura el sistema de gestió del Pla de Recuperació, Transformació i Resiliència.  
4.12. Declaració responsable del representant de l'adjudicatari del dret de superfície que l'edifici a construir té un consum d'energia primària no renovable inferior als valors límit inclosos en la taula 60.1 del Reial decret 853/2021.  
4.13. Declaració responsable del representant de l'adjudicatari del dret de superfície de compromís que es retiraran de l'àmbit d'actuació aquells productes de construcció que continguen amiant, si fa el cas.  
  
4.14. Declaració responsable signada pel sol·licitant que els dissenys dels edificis i les tècniques de construcció donaran suport a la circularitat i, en particular, demostraran, amb referència a l'ISO 20178 o altres normes per a avaluar la capacitat de desmuntatge o adaptabilitat dels edificis, com estan dissenyats per a ser més eficients en l'ús de recursos, adaptables, flexibles i desmuntables per a permetre la reutilització i reciclatge.  
4.15. Declaració responsable signada pel sol·licitant que l'actuació proposada s'adequa al principi de no causar un perjudici significatiu al medi ambient (DNSH per les seues sigles en anglés) i la seua normativa d'aplicació, tant nacional com europea, i en particular en el que es disposa en el Pla de recuperació transformació i resiliència, en el Reglament (UE) 2021/241 del Parlament Europeu i del Consell, de 12 de febrer de 2021 pel qual s'estableix el Mecanisme de Recuperació i Resiliència i la seua normativa de desenvolupament, i en el Reglament (UE) 2020/852 del Parlament Europeu i del Consell, de 18 de juny de 2020, i d'acord amb la Guia tècnica de la Comissió Europea (2021/C 58/01) sobre l'aplicació d'aquest principi, així com compromís de compliment de l'etiquetatge climàtic i digital.  
En cas d'incompliment del principi DNSH, de l'etiquetatge climàtic o de les condicions recollides en l'annex a la CID i en els apartats 3, 6 i 8 del component 2 del PRTR, s'hauran de reintegrar les ajudes percebudes.  
4.16. Compromís exprés del sol·licitant de concedir els drets i accessos necessaris per a garantir que la Comissió, la OLAF, el Tribunal de Comptes Europeu, la Fiscalia europea i les autoritats nacionals competents exercisquen les seues competències.  
4.17. Domiciliació bancària degudament emplenada, de conformitat amb el que s'estableix en l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancaris de les persones físiques i jurídiques que es relacionen econòmicament amb la Generalitat, aplicant-se el tràmit automatitzat previst en el seu article 5.  
  
5. Esmena de la sol·licitud.  
Es publicarà en la web de la Vicepresidència Segona i Conselleria d'Habitatge i Arquitectura Bioclimàtica el llistat provisional de sol·licituds admeses a tràmit, indicant aquelles que estan incompletes o pendents d'esmena, assenyalant la documentació que falta per aportar o esmenar, tenint aquesta publicació el caràcter de notificació a l'efecte d'aquesta ordre.  
El termini per a l'esmena d'aquestes objeccions serà de deu dies hàbils a comptar des de l'endemà d'aquell en què tinga lloc la publicació del llistat provisional d'admesos conforme a la Llei 39/2015, d'1 d'octubre, del procediment administratiu comú de les administracions públiques. En el cas de no esmenar les objeccions, o fer-lo fora dels terminis assenyalats, s'entendrà desistida la petició d'ajudes, prèvia resolució motivada.  
  
6. Termini de resolució i notificació de la resolució d'ajudes.  
El termini màxim per a resoldre i notificar la resolució, que posarà fi a la via administrativa, serà de sis mesos comptats des de l'endemà de la presentació de la sol·licitud. Transcorregut aquest termini sense que s'haja dictat i notificat resolució expressa els sol·licitants podran entendre desestimada la seua sol·licitud per silenci administratiu.  
Les resolucions de les ajudes seran publicades en el Diari Oficial de la Generalitat Valenciana, d'acord amb el que es preveu en l'article 40 de la Llei 39/2015, d'1 d'octubre, del procediment administratiu comú de les administracions públiques, sense perjudici de la seua notificació individual.  
  
7. Recursos contra la resolució de les ajudes.  
Contra la resolució de les ajudes, que posarà fi a la via administrativa, es podrà interposar recurs potestatiu de reposició, en el termini d'un mes a comptar des de l'endemà de la publicació, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Tercer. Eficàcia  
La present ordre farà efecte a partir de l'endemà de la publicació en el Diari Oficial de la Generalitat Valenciana.  
  
Contra la present ordre, que posa fi a la via administrativa, es podrà interposar recurs potestatiu de reposició, en el termini d'un mes a comptar des de l'endemà de la publicació d'aquesta, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 18 de novembre de 2022  
  
El vicepresident segon   
i conseller d'Habitatge i Arquitectura Bioclimàtica,  
HÉCTOR ILLUECA BALLESTER